text:
WASE TINIKAONO
E Marama Vuku, Yaloqaqa, Qai Sega ni Nanumi Koya Ga
1-3. (a) Na cava e vakila o Esiteri ni torova yani na idabedabe vakatui i watina? (b) Na cava e cakava na tui ni gole yani o Esiteri?
E TAVATUKITUKI na uto i Esiteri ni toro volekata yani na idabedabe vakatui. Raitayaloyalotaka na vakanomodi vakasauri ni vale vakatui e Susani mai Perisia, ni rawa ni rogoca sara mada ga o Esiteri na nona cavuikalawa kei na tavasa ni nona isulu. Ena gadrevi me dei tiko ga ena inaki ni nona lako ina vale vakatui, me kua sara ni vakawelei koya na totoka ni vale, na duru vatu kaukaua e caka vakamaqosa, na dokanivale ceuti e caka mai na sitari e kau sara mai Lepanoni. E vakaraica matua na turaga e dabe toka ena idabedabe vakatui o Esiteri, ni na vakatau vua na nona bula se mate.
2 E vakaraici Esiteri toka na tui ni toro volekati koya yani, qai dodoka vua na nona ititoko koula me vakaraitaka ni na sega ni vakamatei o Esiteri, ni sa vosoti tale ga ena nona gole yani ni sega ni sureti. Ni yaco yani ena idabedabe vakatui, e dodoka na ligana ena vakavinavinaka o Esiteri me tara na mua ni ititoko koula.—Esit. 5:1, 2.
3 Na ka kece me baleti Tui Easuerosi e vakaraitaka na nona vutuniyau kei na nona kaukaua. Na nodra isulu na tui Perisia ena gauna oya ena via drau vakacaca na milioni na dola na kena isau. Ia e raica rawa o Esiteri e matai watina ni lomani koya. A kaya na tui: “A cava ko sa vinakata, Esiteri na ranadi? ka cava na ka ko sa mai kerea? ena soli ga vei iko, kevaka ka’u na wasea rua kina na noqu matanitu.”—Esit. 5:3.
4. Na itavi bibi cava me vakayacora o Esiteri?
4 Na nona lako mada ga vua na tui o Esiteri me saga mera kua ni vakawabokotaki na kainona, e ivakaraitaki ni nona vakabauta kei na yaloqaqa. Sa rawa vinaka tiko mai na nona sasaga, ia e se tiko tale na itavi bibi me cakava. Ena vinakati me vakadeitaka vua na tui qaqa qo ni vakaisini koya na nona daunivakasala nuitaki mera vakamatei na wekai Esiteri. Ena cakava vakacava qori, na cava eda vulica ena nona vakabauta?
Lewa Vinaka na ‘Gauna me Vosa Kina’
5, 6. (a) E vakayagataka vakacava o Esiteri na ivakavuvuli ena Dauvunau 3:1, 7? (b) E lewa vinaka vakacava o Esiteri nona vosa vei watina?
5 Me vosa beka vua na tui o Esiteri nira rogo tu na nona dauveiqaravi? Ke cakava qori, ena rairai vakamaduataka na tui qai solia vei Emani na gauna me cakitaka na veibeitaki se vakaleqa na sasaga i Esiteri. Na cava a cakava o Esiteri? A uqeti vakalou ena vica na senitiuri sa oti na Tui vuku o Solomoni me vola: “Sa dui vagauna na ka kecega, . . . na siga me tiko lo kina, kei na siga me vosa kina.” (Dauv. 3:1, 7) E rawa ni tukuni ni a vakavulici Esiteri ena ivakavuvuli qori na turaga yalodina o Moatekai ni susugi koya voli. E kila vinaka o Esiteri ni bibi me lewa vinaka na ‘gauna me vosa kina.’
6 A tukuna o Esiteri: “Kevaka sa vinaka vua na tui, me lako mai e na siga oqo na tui kei Emani me kania na magiti ka’u sa vakarautaka vua.” (Esit. 5:4) A vakadonuya na tui qai talatala me lako mai o Emani. O raica rawa na lewa vinaka i Esiteri ena ka e tukuna? A sega ni vakamaduataki watina qai digia na sala veiganiti me talaucaka kina na nona leqa.—Wilika Vosa Vakaibalebale 10:19.
7, 8. Na cava e vakarautaka o Esiteri ena imatai ni kana magiti, ia na cava e tuvakasuka kina me vosa vua na tui?
7 E macala ni vakarautaka vinaka na magiti o Esiteri, na kakana sara ga e taleitaka o watina. Qori e wili kina na waini vinaka me marautaki kina na kana magiti. (Same 104:15) A taleitaka sara ga o Easuerosi na magiti e vakarautaki mani tarogi Esiteri tale kina se cava e via kerea. Vakacava, sa kena gauna qo me vosa kina?
8 A vakasamataka o Esiteri me kua mada ni vosa. Ia a sureti rau na tui kei Emani ena dua tale na kana magiti ena siga tarava. (Esit. 5:7, 8) Na cava e tu vakasuka kina? Vakasamataka ni a vakarota na tui mera vakamatei kece na wekai Esiteri. Ni vauci kina e levu na ka, me vakadeitaka sara ga o Esiteri na gauna vinaka me vosa kina. A mani waraka e dua tale na gauna me vakaraitaka kina vei watina na levu ni nona dokai koya.
9. Na cava na yaga ni vosovoso, eda na vakadamurimuri Esiteri kina vakacava?
9 E itovo talei na vosovoso qai kunekunei dredre. E rarawa o Esiteri qai via tukuna na lomana, ia a waraka e dua na gauna veiganiti me qai vosa kina. E levu na ka eda rawa ni vulica vua, so na gauna eda raica na cala e gadrevi me vakadodonutaki. Ke da vinakata me vakadodonutaka na cala e dua e vakaitutu, ena rairai vinaka meda vakatotomuria na nona vosovoso o Esiteri. E kaya na Vosa Vakaibalebale 25:15: “Na yalomalua sa rawa kina na turaga, Ia na yame malumalumu sa musuka na sui.” Ke da vosovoso meda waraka na gauna vinaka meda vosa kina qai vosa vakayalovinaka me vakataki Esiteri, se mani vakacava na kaukaua ni veitusaqati ena malumu ga mai. A vakalougatataka o Jiova na Kalou i Esiteri na nona vosovoso kei na vuku?
Yaga ni Vosovoso
10, 11. Na cava e veisau kina o Emani ni biubiu mai ena imatai ni kana magiti, na cava e tukuna vua o watina kei ira nona itokani me cakava?
10 Na vosovoso i Esiteri e yaco kina eso na ka vakasakiti. Ni biubiu mai na imatai ni kana magiti o Emani, e “marau ka reki na lomana” ni rau taleitaki koya na tui kei na ranadi. Ia ni yaco yani o Emani ena matamata ni tui, a raici Moatekai na Jiu ni sega ni via vakarokorokotaki koya. Me vaka eda raica ena ulutaga sa oti, a sega ni cakava qori o Moatekai me beci Emani kina, ia e baleta ga na nona lewaeloma kei na nona veiwekani kei na Kalou o Jiova. E “cudru sara” ga o Emani.—Esit. 5:9.
11 Ni talanoataki Moatekai o Emani vei watina kei ira na nona itokani, era tukuna vua me cakava e dua na kau me sivia na 22 na mita na kena balavu me qai kerea na veivakadonui ni tui me vakaliligi kina o Moatekai. E taleitaka qori o Emani, mani tukuna me caka sara e dua na kau.—Esit. 5:12-14.
12. Na cava e vinakata kina na tui me wiliki vua na ivolatukutuku ni Matanitu, na cava e qai kidava?
12 Ia ena bogi oya e duatani na ka e vakila na tui. E kaya na iVolatabu ni “sega ni moce rawa,” mani kaya me wiliki vua na ivola ni itukutuku ni nona Matanitu. E okati ena ka e wiliki qori na ivolatukutuku ni bukivere me vakamatei o Easuerosi. A kila vinaka na tui na ka e wiliki oya, era vesu ra qai vakamatei o ira era bukiveretaki koya. Ia na cava a yaco vei Moatekai na turaga a vakavotuya na bukivere oya? Sa qai kidava mai na tui me taroga se a vakaicovitaki vakacava o Moatekai. Kena isau? E sega sara ga ni dua na ka se bau caka vua.—Wilika Esiteri 6:1-3.
13, 14. (a) Na cava e rarawa kina o Emani? (b) Na cava e tukuna vei Emani o watina kei ira na nona itokani?
13 E rarawa na tui mani taroga na vakailesilesi cava e rawa ni vukei koya. A tu sara ga ena gauna oya ena vale vakatui o Emani—kena irairai ni lako vakamataka me kerea na tui me vakadonuya me vakamatei o Moatekai. Ia ni bera ni kerekere o Emani, a tarogi koya na tui se na cava me caka vua na tamata e vinakata na tui me rokovi. A nanuma o Emani ni vakaibalebaletaki koya tiko na tui, mani tukuna na ka me caka vua e vinakati me rokovi: Daramaka vua na isulu e dau dara na tui, vakavodoki koya ena nona ose na tui, me kau wavoki e Susani qai kacivaki vua na vosa ni veivakacaucautaki mera rogoca na lewenivanua. Vakasamataka mada na irairai ni matai Emani ni sa qai kila, ni o koya e taleitaka na tui me rokovi, oya o Moatekai! O cei a qai lesia na tui me kacivaka na vosa ni veivakacaucautaki me baleti Moatekai? O Emani!—Esit. 6:4-10.
14 A cakava qori ena voraki o Emani, sa qai cati Moatekai ga vakalevu mani vakusakusa i nona vale ena levu ni nona rarawa. A tukuna o watina kei ira na nona itokani ni ka e yaco oya ena kauta ga mai na leqa, ena dreve na nona sasaga me vakamatei Moatekai kei ira na Jiu.—Esit. 6:12, 13.
15. (a) E yaga vakacava na vosovoso i Esiteri? (b) Na cava meda ‘dau wawa’ kina?
15 Ni vosovoso o Esiteri me waraka me qai kerekere vua na tui ena ikarua ni siga, a solia vei Emani na gauna me cakava na ka e nanuma me dokai kina, ia a kauta ga mai vei koya na leqa. De dua a vakavuna na Kalou o Jiova na nona sega ni moce rawa na tui. (Vkai. 21:1) Sa rauta me uqeti keda na Vosa ni Kalou meda ‘dau wawa’! (Wilika Maika 7:7.) Nida waraki Jiova, eda na rairai raica ni vinaka cake na sala e walia kina noda leqa mai na kena eda nanuma tiko.
Vosa ena Yaloqaqa
16, 17. (a) E kila vakacava o Esiteri na ‘gauna me vosa kina’? (b) E duidui vakacava o Esiteri vei Vasitai na watina eliu na tui?
16 Me kua tale ni vakatovolea o Esiteri na nona vosovoso na tui, e dodonu me tukuna kece vua na ka ena ikarua ni kana magiti. Ena cakava vakacava qori? A solia tale vei Esiteri na tui na gauna me kerea kina na ka e vinakata. (Esit. 7:2) Qo sara ga na ‘gauna me vosa kina’ o Esiteri.
17 De dua a masu lo o Esiteri vua na Kalou qai tukuna: “Kevaka ko ni sa vinakati au, koi kemuni na tui, ia kevaka sa vinakata ko koya na tui, au sa masuti kemuni me’u bula ga, kei ira talega na kai noqu e na noqu kerekere.” (Esit. 7:3) A vakadeitaka vua na tui ni doka na nona vakatulewa ena ka e nanuma ni vinaka. Qori e duidui sara ena ka e cakava o Vasitai na watina eliu, a nakita me vakamaduataka na tui! (Esit. 1:10-12) A sega ni vakalewa tale ga o Esiteri na nona nuitaki Emani na tui. Ia a vakamasuta na tui me vakabulai koya.
18. E tukuna vakacava na leqa vua na tui o Esiteri?
18 A kurabuitaka qai tarai koya sara ga na tui na kerekere oya. O cei e via vakaleqa na nona bula na ranadi? E tomana o Esiteri: “Keimami sa volitaki, koi au kei ira na kai noqu, me keimami vakacacani, me vakamatei, ka me rusa sara. Ia kevaka keimami sa volitaki me tagane bobula, ka yalewa bobula walega, au sa galu ga, ia ka sa dredre vua na meca me sauma tale na ka ena vakayalia ko koya vua na tui.” (Esit. 7:4) A tukuna vakadodonu vua na tui na leqa, ia e tukuna tale ga o Esiteri ni na galuvaka ke ra kau vakabobula ga. Ia ni vinakati mera vakawabokotaki na Jiu, ena sega ni rawa ni galuvaka tiko ni na sotava kina na tui na leqa.
19. Na cava eda vulica vei Esiteri me veirawai kina noda ivakamacala?
19 Eda vulica vei Esiteri na iwalewale me veirawai kina na noda ivakamacala. Ke gadrevi mo vakavotuya e dua na leqa vua na wekamu voleka se dua e vakaitutu, ena yaga sara na vosovoso, veidokai, kei na nomu vosa vakadodonu.—Vkai. 16:21, 23.
20, 21. (a) E qai vakatakilai Emani vakacava o Esiteri, na cava e qai yacova na tui? (b) Na cava e cakava o Emani ni sa kilai na nona bukivere?
20 A via kila o Easuerosi: “Ko cei ko koya? ka sa tiko evei ko koya sa bolea e na lomana me kitaka na ka vakaoqo?” Raitayaloyalotaka na nona dusi o Esiteri qai kaya: “A tamata ca kei na meca ko ya ko Emani na yaloca oqo.” Na cava a yaco ena veibeitaki qori? Dua na ka nona rere o Emani. Sa wacava na wadadamu ni matana na tui ena levu ni nona cudru, ni kila ni a vakaisini koya na nona daunivakasala nuitaki, me sainitaka na lewa ena vakamatei tale ga kina na watina lomani! A tucake na tui qai lako ina basenikau ena levu ni nona cudru.—Esit. 7:5-7.
21 Ni sa kilai na nona bukivere o Emani, e qasi sara ga me lai vakamamasu ena yavana na ranadi. Ni lesu yani i vale na tui qai raici Emani ni vakamamasu tiko vua na ranadi ena nona idavodavo, e cudru sara ga qai beitaki koya ni via kucuva na ranadi ena vale vakatui. Na veibeitaki qori ena mate kina o Emani. A ubi na matana qai kau tani mai na vale vakatui. A tukuna vua na tui e dua na nona vakailesilesi ni sa cakava tu o Emani e dua na kau me baleti Moatekai. Ni rogoca ga qori na tui, a vakarota sara me vakaliligi kina o Emani.—Esit. 7:8-10.
22. E vukei keda vakacava na ivakaraitaki i Esiteri meda kua ni yalolailai, me donu na noda rai qai dei tu ga na noda vakabauta?
22 Ena ivakarau ca ni vuravura qo, e rawarawa sara me nanumi ni sa na sega tu ga ni tau vakadodonu na lewa. E bau va qori na nomu rai? A sega ni yalolailai o Esiteri, a donu na nona rai qai dei tu ga na nona vakabauta. Ni yaco mai na gauna me vosa kina, a vosa vakadodonu qai nuitaki Jiova me cakava na ka e gadrevi. Meda cakava tale ga qori! Mai na gauna i Esiteri me yacova mai qo, se sega ni veisau o Jiova. E se rawa tiko ga vua me coriti ira na tamata ca kei na daulawaki ena nodra dai me vaka ga a cakava vei Emani.—Wilika Same 7:11-16.
E Nanumi Jiova kei Ira Nona Tamata
23. (a) E vakaicovitaki Moatekai kei Esiteri vakacava na tui? (b) E vakayacori vakacava na parofisai i Jekope me baleti Penijamini ni bera ni mate? (Raica na kato “ Vakayacori na Parofisai.”)
23 Sa qai kila na tui ni o Moatekai a sega wale ga ni vakabulai koya mai na bukivere, ia a susugi Esiteri tale ga. A solia vei Moatekai na itutu ni paraiminisita a nei Emani tu e liu. Na vale i Emani kei na nona iyau a solia na tui vei Esiteri, qai lesi Moatekai me lewa.—Esit. 8:1, 2.
24, 25. (a) Na cava ena sega ni wele kina o Esiteri ni sa kilai na bukivere i Emani? (b) E bolemate tale vakacava o Esiteri?
24 Sa rawa beka ni wele o Esiteri ni kila ni rau sa galala kei Moatekai ena ituvaki leqataki erau sotava? Ena cakava qori ke nanumi koya ga. Ena gauna qo, sa yaco ina veiyasana kece ena matanitu na ivakaro i Emani mera vakamatei kece na Jiu. O Emani a vakawirimadigi se Puri (vosa a vakayagataki taumada), qori e dua na ivalavala vakatevoro me kilai kina na gauna vinaka mera vakamatei kina na Jiu. (Esit. 9:24-26) A se vo tu e vica na vula me qai yaco qori, ia ena yaco totolo mai. E rawa ni tarovi na leqa qori?
25 A bolemate tale o Esiteri me lai raica na tui ni sega ni sureti. A tagicaki ira na kainona qai vakamasuti watina me bokoca na lawa era na vakamatei kina. Ia e sega ni rawa ni boko na lawa e bulia na matanitu o Perisia. (Tani. 6:12, 15) E mani lewa na tui vei rau o Esiteri kei Moatekai me rau bulia na lawa vou. Ena ikarua ni ivakaro a vakau, sa soli na galala vei ira na Jiu mera valataka na nodra bula. Era kauta na ivola na dauvodo ose ena veiyasana kece ena matanitu, mera vakasavuya vei ira na Jiu na itukutuku vinaka qo. Era marau sara ga e levu. (Esit. 8:3-16) Kena irairai nira sa na vakarautaki ira na Jiu ena yasayasa kece ni matanitu levu oya mera vala, era na sega ni cakava rawa qori ke sega ni buli na lawa vou. E bibi sara me tarogi, ena tiko vata kei ira na nona tamata o “Jiova ni lewe vuqa”?—1 Sam. 17:45.
26, 27. (a) Era qaqa vakacava na tamata i Jiova? (b) Na parofisai cava e vakayacori ni ratou vakamatei na luvei Emani?
26 Ni yaco mai na siga namaki oya, era sa vakarau tu na tamata ni Kalou. E levu mada ga na vakailesilesi e Perisia era tokoni ira na Jiu, ni sa tete ena veiyasana kece ena matanitu ni sa paraiminisita vou o Moatekai na Jiu. A vakavuna o Jiova nodra qaqa na nona tamata. A vakadeitaka mera vakadrukai vakaca na meca mera kua tale ni vakacacani ira na nona tamata. *—Esit. 9:1-6.
27 Ia ena sega ni rawa ni lewa na vale i Emani o Moatekai ni ratou se bula tiko e tini na luvena tagane na turaga yaloca oya. Eratou mani vakamatei tale ga. (Esit. 9:7-10) Sa mai vakayacori na parofisai vakaivolatabu, ni a tukuna kina na Kalou nira na kawaboko na kai Amalekaiti, era kedra meca na nona tamata. (Vkru. 25:17-19) Kena irairai ni o ratou na luvei Emani tagane eratou ivovo ni Amalekaiti, na matanitu e cudruva o Jiova.
28, 29. (a) Me salavata kei na inaki i Jiova, na cava e vakaitavi kina ena ivalu o Esiteri kei ira na nona tamata? (b) E veivakayaloqaqataki vakacava nikua na ivakaraitaki i Esiteri?
28 A se gone o Esiteri sa colata e dua na itavi levu me vaka na buli ni lawa me baleta na ivalu kei na nodra vakamatei na meca. E sega ni rawarawa qori. Ia e inaki i Jiova mera kua ni vakarusai na nona tamata, ni na basika mai na matanitu o Isireli na Mesaia yalataki, o koya ena vakarautaka na inuinui vei keda kece na kawatamata! (Vkte. 22:18) Era marau na tamata ni Kalou nikua nira kila ni gauna e mai bula kina e vuravura o Jisu na Mesaia, sa vakatabuya ena gauna oya me yacova mai nikua mera vakaitavi ena ivalu na nona imuri.—Maciu 26:52.
29 Ia nikua era vala tiko vakayalo na lotu vaKarisito, dua na ka na nona vinakata o Setani me vakarusa na noda vakabauta na Kalou o Jiova. (Wilika 2 Korinica 10:3, 4.) E veivakayaloqaqataki gona na ivakaraitaki i Esiteri! Meda vakatotomuria mada ga na nona vakabauta ena noda vuku qai vosovoso, nida saga me veirawai na noda ivakamacala, da yaloqaqa qai sega ni nanumi keda ga nida bolemate ena vukudra na tamata ni Kalou.
^ para. 26 A vakadonuya na tui mera vakaotia na Jiu na nodra ravuravu ena siga tarava. (Esit. 9:12-14) Nikua mada ga, era dau soqova ena vulaitubutubu na Jiu na solevu ni Purimi me ivakananumi ni nodra qaqa, na solevu qori e vakayacani ena nona vakawirimadigi o Emani me vakarusai ira kina na Isireli.


c: text/html

text:
Cola, vina na taukei ni website
Vinaka na yalomatua, qania na lem lomania na i tuvaki ni ledu koronivuli.
Isa, qu saravia nai taba, tam sese na gauna aru si noke o Master Dhani qania o Master Bulu.
Valoloma sara ga nakei tuvaki vabibi ni du notu ina "jetset town". A ke reva na lem dau sasaga, tamacala o cei na lame i tara.
Vinaka na vecei mam rewa na kumuni soli ni Tiseba 2008, esi yawa na kea gauna meda vavarau, dau dredre na last min sei kuca?
Qi nuitakinia ni na cau na ex-scholar ei na vivuke me ko na ledu sasaga.
Loloma vabiri sara mei Vancouver.

robotstxt: allowed

filter: keep


text:
Me kodaki na numia sa yaco koto me i ve da na vuli oti dei sa bole koto ina soli sa lai numi me tabaki muni ya na ledu Programme ni Siga ni Soli me du rewa ni soli vakasama muni ke.
9.00am-10.00am Yaco vata yani i Tavua
10.00 am Tekivu na Lotu-Talatala Wasewase o Nadi
11.00am Tekivu na Tau Soli
Doladola-Amerika
Igiladi
Canada
Niu Siladi
Viti
Sogosogo-Ositerelia
1.00pm Vakasigalevu/Veivakamarautaki
"Sa na dola tu na rara kina mata meke ni vuli oti mai na veiyasai vuravura" ka na toso tikoga na soli
2.oopm Kacivaki na macala ni soli
2.30pm Matai ni Bose ni NDS Old Scholars Association
Ke sa rui bera na gauna qo ena vuku ni marau kei na lasa ena siga
ni soli,e rawa ni caka na bose ena bogi ni Lotulevu 18/12/08 se na gauna ni vakasigalevu ena siga ni soli.
3.30-4.00pm Moce gi sa la


text: 8 Ena ikatolu ni yabaki ni veiliutaki nei Tui Pelisasari,+ au raivotu tale o yau o Taniela ni oti ga na kena e liu.+2 Niu raivotu au raica niu tiko ena vanua viribaiti* mai Susani*+ ena yasana o Ilama,+ au raica ena raivotu niu duri volekata tu na uciwai o Ulai.3 Niu tacake au raica ni duri donuya tu na uciwai e dua na tamanisipi,+ e rua na kena ileu.+ Erau ileu babalavu, e dua e balavu sara vei rau, ia e tubu e muri na ileu balavu sara.+4 Au raica na tamanisipi ni cumu ina ra, ina vualiku, kei na ceva, e sega ni tu rawa e matana e dua na manumanu kila, e sega ni dua e veivakabulai rawa mai na kena kaukaua.*+ E cakava ga na ka e vinakata, e tubu me levu.5 Niu vakararai tiko au raica ni lako mai na ra* e dua na me tagane,+ e takosova na dela i vuravura taucoko qai sega ni tara na qele. E toka e dua na ileu levu ena maliwa ni matana.+6 E lako yani vua na tamanisipi e rua na kena ileu au raica ni duri donuya tu na uciwai, e ciciva yani ena levu ni nona cudru.7 Au raica ni torova yani na tamanisipi, dua na ka nona sevaka. E cumuta na tamanisipi qai musuka na kena ileu ruarua, e sega ni kaukaua na tamanisipi me vorata. E vakabalea ina qele qai butubuturaka, e sega ni dua me vakabula rawa na tamanisipi mai na kena kaukaua.*8 E tubu me levu sara na me tagane, ena gauna ga e kaukaua kina e ramusu na kena ileu levu, e tubu tale mai e va na ileu lelevu me kena isosomi donuya na cagi vava ni lomalagi.+9 E dua vei ratou qori e qai tubu mai kina e dua na ileu lailai, e tubu tiko me levu vaka ina ceva, vaka ina tokalau* kei na vanua Totoka.+10 E tubu me levu sara me yacovi ira na mataivalu ni lomalagi mani biuta sobu ina qele eso na mataivalu kei na so na kalokalo, e butubuturaki ira.11 E vakalevulevui koya mada ga vua na Turaga ni mataivalu, e mani kau tani vua na isoro e cabori wasoma qai vukici na nona tikina tabu tudei.+12 E soli yani na mataivalu kei na isoro e cabori wasoma ena vuku ni ivalavala ca, e kolotaka tiko ga ina qele na ka dina, e yavala qai yaco na lomana.13 Au rogoca ni vosa tiko e dua na yalosavasava, ia e kaya e dua tale na yalosavasava vei koya e vosa tiko: “Ena vakacava na balavu ni raivotu ni isoro e cabori wasoma kei na ivalavala ca e veivakarusai,+ me buturaki kina na tikina tabu kei na mataivalu?”14 E kaya sara vei au o koya: “Me 2,300 na yakavi kei na mataka, ena qai vakalesui na tikina tabu ina kena itutu dodonu.”15 Niu raivotu tiko, o yau o Taniela, au saga meu kila na kena ibalebale, e vakasauri ga niu raica ni duri tu e mataqu e dua e vaka na tamata.16 Au rogoca sara e dua na domo ni tamata e loma ni uciwai na Ulai,+ e kacivaka mai: “Keperieli,+ tukuna vei koya qori na ibalebale ni ka e raica.”+17 E toso mai o koya ena vanua au duri tu kina, au rere vakalevu ni yaco mai, au mani davo vakatoboicu. E kaya vei au o koya: “O iko na luve ni tamata, mo kila ni baleta na gauna ni icavacava na raivotu.”+18 Ni se vosa tiko ga vei au sa lutu noqu moce niu davo tu vakatoboicu ena qele. E tarai au, e vakaduri au sara ena vanua ga au a duri tu+ kina.19 E kaya vei au: “Au na tukuna vei iko na ka ena yaco ena iotioti ni cudru, ni na vakayacori ena gauna lokuci ni icavacava.+20 “Na tamanisipi o raica e rua na kena ileu e dusi rau na tui Mitia kei Perisia.+21 Na me tagane vutivutia e dusia na tui Kirisi,+ na ileu levu ena maliwa ni matana e dusia na imatai ni kena tui.+22 Ni ramusu na ileu qori, e tubu mai e va me kena isosomi,+ ena basika mai ena nona matanitu e va tale na matanitu, ia eratou na sega ni kaukaua me vakataki koya.23 “Ni vakarau cava na nodratou veiliutaki, nira be vakalevu na ivalavala ca, ena qai basika e dua na tui mata kaukaua e kila na ivosavosa e dredre ni kilai.24 Ena kaukaua na nona lewa, ia e sega ni vakavuna ga o koya. Ena duatani sara na nona veivakarusai,* ena gumatua, ena yaco na ka kece e cakava. Ena vakarusai ira na qaqa kei ira na yalosavasava.+25 Ena veivakacalai ena nona qaseqase me yaco kina na lomana, ena vakalevulevui koya e lomana, ena qai vakarusa e levu ena gauna era bula vakacegu tu kina.* Ena bolea mada ga na nodra Turaga na turaga ia ena musuki o koya, sega ga ena liga ni tamata.26 “E dina na raivotu e tukuni me baleta na yakavi kei na mataka, ia mo vunia na raivotu, ni baleta na gauna se yawa sara.”+27 Ia o yau o Taniela, au oca, au mani tauvimate me vica na siga.+ Oti au duri meu qarava na noqu itavi vua na tui,+ au kurabui ena ka au raica, e sega ni dua e kila na kena ibalebale.+


text:
11 Ena tubu mai e dua na tabana lailai+ ena dulumi* i Jese,+Kei na dua na sulina+ mai wakana ena vua.2 Ena sobuti koya na yalo i Jiova,+Na yalo ni vuku+ kei na yalomatua,Na yalo ni ivakasala kei na kaukaua,+Na yalo ni kilaka kei na dokai* Jiova.3 Ena marautaka me dokai* Jiova.+Ena sega ni vakatulewa ena ka e raica e matana,Se veivunauci ena ka e rogoca e daligana.+4 Ena lewai ira vakadodonu na vakalolomaEna veivunauci vakadodonu ena vukudra na yalomalumalumu e vuravura.Ena mokuta na vuravura ena ititoko ni gusuna,+Ena vakamatea na tamata ca ena icegu ni tebenigusuna.+5 Na beleti ni tolona na yalododonuNa beleti ni dibina na yalodina.+6 Ena bula vata na olifa kei na lami,+Ena davo vata na lepate kei na luvenime,Ena tiko vata na luvenibulumakau, kei na laione* kei na manumanu uro,*+Ena liutaki ratou e dua na gonetagane lailai.7 Ena kana vata na bulumakau yalewa kei na bea,Ena davo vata na luvedrau.Ena kana tolonicovuata madu na laione me vaka na bulumakau.+8 Na gonedramidrami ena qito ena qara ni gata uluraba,*Na gone se qai kali ena biuta na ligana ena qara ni gata poisoni.9 Era na sega ni veivakaleqai+Se veivakarusai ena noqu ulunivanua tabu kece,+Ni na robota na vuravura na kilaka me baleti JiovaMe vaka e ubia na wasawasa na wai.+10 Ena siga oya ena tu na wakai Jese+ me nodra kaunikuila na lewe ni veivanua.+Era na lako vua na veimatanitu mera taro ivakasala,*+Na nona vanua ni vakacegu ena vakalagilagi.11 Ena siga oya ena dodoka tale vakarua na ligana o Jiova me vakabulai ira na vo ni nona tamata era se tiko mai Asiria,+ mai Ijipita,+ mai Pacirosi,+ mai Kusa,+ mai Ilama,+ mai Saina,* mai Emaci, kei na veiyanuyanu e wasawasa.+12 Ena vakaduria e dua na nodra kaunikuila na veimatanitu, ena soqoni ira na Isireli era veituyaki,+ ena kumuni ira na Juta era veiseyaki ena tutu i vuravura+ vava.13 Ena oti na vuvu nei Ifireimi,+Era na vakarusai na vakacacani Juta tiko.Ena sega ni vuvutaki Juta o IfireimiSe na vakacacani Ifireimi o Juta.+14 Erau na cova sobu na nodra baba na kai Filisitia ena raErau na tovata me rau kovei ira mai na Tokalau.Erau na dodoka na ligadrau vei Itomi+ kei Moapi,+Era na vakamalumalumu vei rau na Amoni.+15 Ena wasea* o Jiova na toba ena wasawasa o Ijipita,+Ena wiricaka na ligana ena Uciwai.*+Ena nona icegu katakata ena mokuta na* vitu na kena uciwai lalai,Ena tuberi ira na lewenivanua o koya mera takoso nira vakaivava.16 Ena dua na gaunisala+ mai Asiria me baleti ira na vo ni nona tamata era tiko kina,+Me vaka na nei Isireli ena siga e biuta mai kina na vanua o Ijipita.
iVakamacala e ra
^ Qo na vunikau musu na tolona qai vo toka ga na vuna.


text:
Vanua e Maroroi Kina na Keda iTukutuku Makawa
Wilika na kedra itukutuku na iVakadinadina i Jiova ena gauna qo kei na ka era cakava tiko.
Historical Overview
“Gauna Lavotaki Dina”
E vakatoka na Vale ni Vakatawa na gauna ni iVakananumi ni mate i Karisito me “gauna lavotaki dina,’ e uqeti ira tale ga na dauwiliwili mera vakananuma. E caka vakacava na iVakananumi ena gauna e liu?
Raica o Koya na Veilomani ena Valenikana
Ke o tiko ena nodra soqo ni tikina na iVakadinadina i Jiova ena veiyabaki ni 1990 se ni oti na gauna qori, o na rairai kurabuitaka na kena dau muri e dua na ituvatuva ena dua na gauna balavu.
iTekitekivu ni Kena Kaburaki na iTei ni ka Dina e Potukali
Na ka dredre cava era sotava taumada na dautukutuku ni Matanitu ni Kalou e Potukali?
1870 to 1918
Na iVunau Soqovi Levu e Vakatetea na iTukutuku Vinaka e Ailadi
E kila vakacava o C. T. Russell ni “sa vakarau tu” na vanua ya “sa waraki tiko ga me tamusuki”?
Na “Eureka Drama” e Vukei Ira e Levu Mera Kila na Ka Dina ena iVolatabu
Na ivakaleka qo ni “Photo-Drama of Creation” e rawa ni saravi ena vanua ribayawa, ke sega mada ga na livaliva.
“Na ka Au Tamusuka e Vakalagilagi Kina o Jiova”
E sega ni matata sara vei ira na Gonevuli ni iVolatabu na ka e baleta na tawaveitovaki vaKarisito ena iMatai ni iValu Levu, ia e yaga vakalevu nodra yalodina.
1919 to 1930
‘E Tataunaki Vei Ira na Cakacaka’
Ena 1919 e tekivutaki kina e dua na cakacaka ena tarai vuravura taucoko.
“Keimami sa Qai Gumatua ga Vakalevu Salavata kei na Loloma”
Ni oti na soqo ena 1922, era muria vakacava na Gonevuli ni iVolatabu na ivakaro mera “kacivaka na Tui kei na matanitu”?
“O Jiova e Kauti Kemuni mai Varanise Moni Kila na ka Dina”
Nodrau veidinadinati na matanitu o Varanise kei Poladi ena 1919 e yaco kina na ituvaki tawanamaki.
1931 to Present
“Me Kua ni Dua na ka ena Ruku ni Matanisiga qo me Tarovi Iko!”
Era gugumatua ra qai vosota na veiqaravi vakatabakidua e Varanise ena veiyabaki ni 1930.
“Sega ni Dua na ka e Dredre”
Ena icavacava ni 1920 kei na itekitekivu ni 1930, era gumatua na painia nira vunautaka na itukutuku vinaka ena lomanivanua kei Ositerelia.
“Gauna Cava Tale ena Qai Dua Kina Noda Soqo?”
Na cava e duatani kina na soqo qo ena korolevu o Mexico, ena 1932?
Vakayagataki na Lightbearer me Vakatetea na ka Dina ena Cevaicake kei Esia
Ratou tusaqati, ia dua na vanua vakaitamera ratou vunautaka kina na ka dina vakaivolatabu vei ira e le levu.
Motoka vaGusunivosa
Mai na 1936 ina 1941, na motoka vagusunivosa ni isoqosoqo e vukei ira na vica wale ga na iVakadinadina e Brazil mera vunau vei ira na vica na milioni.
“Dautukutuku e Peritania—Ni Yadra Mai!!”
Rauta ni 10 na yabaki na kena sega ni tubu tu e Peritania na dautukutuku ni Matanitu ni Kalou! Na cava sa qai veisautaka?
Era Dauveiyaloni na iVakadinadina i Jiova e Niusiladi?
Na cava e tukuni kina vei ira na iVakadinadina i Jiova ena 1940 nira dau vakavu leqa?
Era Solia na Nodra Vinaka Kece
Era veivuke vakacava na iVakadinadina i Jiova vei ira na tacidra e Jamani ni oti ga na ikarua ni ivalu levu?
Vakavulici na Wilivola kei na Volavola e Veiyasa i Vuravura
Era vakacaucautaki ira na iVakadinadina i Jiova na vakailesilesi ni matanitu ena veivuke levu era cakava ena kena toroi cake na ivakarau ni wilivola kei na volavola.


text:
Cava Meda Masu Kina ena Yaca i Jisu?
Kena iSau Vakaivolatabu
Na sala duadua ga e vakadonuya na Kalou meda torovi koya kina oya meda masu ena yaca i Jisu. A kaya o Jisu: “O yau na sala, na dina, kei na bula. Ena vukuqu ga ena qai torovi Tamaqu rawa kina e dua.” (Joni 14:6) A kaya tale ga vei ratou na nona yapositolo yalodina: “Au tukuna vakadodonu vei kemudou, na ka ga dou kerea vei Tamaqu, ena solia vei kemudou ena yacaqu.”—Joni 16:23.
So tale na vuna meda masu kina ena yaca i Jisu
Nida rokovi Jisu kei na Tamana, na Kalou o Jiova.—Filipai 2:9-11.
Nida vakavinavinakataka nona soli Jisu na Kalou me rawa nida vakabulai kina.—Maciu 20:28; Cakacaka 4:12.
Nida doka na itavi nei Jisu me matataki keda vua na Kalou.—Iperiu 7:25.
Nida doka na itavi nei Jisu me Bete Levu, me rawa nida veiyaloni tale kina kei na Kalou.—Iperiu 4:14-16.


text:
NAI KATOLU NI GAUNA AU RUI REREVAKA,
NONA GAUNA NA LAIONE DAUKATA
NA GAUNA NEI RATU MARA,
ENA KAUTA MAI NA TU GALALA,
E ROGO LEVU NA VOQA NI YACANA,
NA MANUMANU LEVU DAU VIAKANA.
MO NI RAICA KA QAI NAMAKA
NI SA NA DURI KO LIGAMAMADA
NODA MATANITU SA VAKATATIKI,
SA MALUMALUMU NA NODA SILINI.
VAKARAUBUKA LIMA NA MINITI,
VOSA CAKE TU KO NAITINI,
ME RUBE MADA NA BOSE KEI VITI.
AU MANI VODOKA NA LAWA VIRIKI.
I KARUA NA SEKODI MINITI.
AU MANI SOLIA NODRA NOTISI.
ME RA TOKITAKI NA TIKO E VITI.
VULAGI KECE ME TOKI LAIVI.
ME SOGOTI KECE NODRA BISINISI.
NI RA SOGOTA NA LEWA KEI VITI.
ME DA LUTU SOBU ME NODRA NA WINI.
MEU TUKUNA E DUA NA BOSE DUKA,
O MISI VOREQE E MAI KAUTA,
O VITI ME LAUVANA VAKADUA,
NA LEWENA MERA BIU I ROTUMA,
ME TAURI RAWA KINA NA KOULA,
SA SINAI ENA NODA VANUA,
NA MATANITU SA VAKAVUNA,
OQO NA KA VUNI AU VIA TUKUNA.
ERA BOSE TIKO MAI LODONI,
RA BOSE ENA VALE I KINIJIOJI,
VOSA CAKE KO CIRINAKAUMOLI,
AU VOLAVOLA AU TALEVONI,
ME TOTOLOTAKI NODA SOQO ENA BOGI,
ME NA CICI MAI NA TUI NI KOLONI,
KO VOREQE NA KENA I OTIOTI.
I MISI VOREQE MO QAI NANUMA,
NA WAQADRA MO NA KAUTA,
NA NODRA WAQA NAULUMATUA,
KUA NI BUTU CALA SE LOMALOMARUA,
NI SA LOMANI NA NODA GAUNA.
OKOTOVA NA VULA NIU SA NA BUTUKA,
SA BASIKA KO KABUNIVURAVURA,
TALAI MAI VAKUSAKUSA,
MAI DOLA OTA NI NODA VANUA,
ME ROBOTA KOTO NODA VURAVURA.
VITU NA KALOKO NI SA YAKAVI,
NA WALESI SA VEIVUKAYAKI,
TOKATU NA MAKONI MAI CAKE,
NA OTA NI VALU ME SA MAI DOLAVI,
ME ROGOCA SARA O IGILADI,
SA DOLA NA GAUNA YALATAKI.
VAKARAUBUKA ESA MACALA.
MO NI SOQO MAI RAGONE VINAKA,
SA KENA GAUNA MO NI YAVALA,
SA TIKO NA QASE NI CAKACAKA,
NAI KARUA KO NAVUNILAWA,
SA TALAI MAI ENA BOSELAWA.
NI VAKAROROGO RA CAURAVOU,
SA DOLA NA LEWA NI KALOU,
MO NI TUDEI ENA SALA VOU,
ENA YACO MAI NA GAUNA VOU,
YACO MENA TUBU NA QOLOU.
NI ROGOCA NA LEWEI VURAVURA,
NA VA NA VA MO NI NANUMA,
ERA SA NA CEGU MAI VAKADUA,
KO IRA KECE NA VU NI VANUA,
SA NODA GA NA KAUKAUWA.
SA MACALA TU NA KENA VULA,
TISEBA NA VULA KAU BUTUKA,
TIKI NI SIGA NA RUA DUA,
SA NA MAI SOGO KINA VAKADUA,
NA LEWA LEVU NI KALOU BULA.
O NI VAKAROROGO SAKA NA WEKAQU,
TABU VEI AU MEU VOSA LASU,
AU GONE MAI NA UCUNIVATU
SAI MUDUKILAGI QORI NA YACAQU,
NA KOROI SA TU ENA LIGAQU,
MEU TALANOA NI VAKAGAGALU.
NAI KAVA NI GAUNA NIU RAICA RAWA,
SA TUKUNI TU ENA VOSA NI YALAYALA,
VEILIUTAKI KINA E DUA NA TURAGA,
NA TUI NI SAUTU AU VAKAYACANA,
ENA KAUTA MAI NA GAUNA VINAKA,
ENA MAI KAYA MEDA RAI LESU MADA,
MEDA RAICA LESU NODA I LAKOLAKO MAKAWA,
SAI RATU O NA I MATAI NI YACA,
NA MATA NI IKELI SA TU E LIGANA
SA LUMUTI KOYA TU NA NODA TURAGA.
ERA DAU TAMAKI AU KO IRA NA TAMATA,
DUA O ERA DAU KAYA,
IO E DUA ERA VAKAMANATAKA.
SAI AU DINA NA IKELI VAKATABANA
NA NOQU VANUA RUI VAKALOLOMA SARA,
SA NAKITI ME KUA NI KILAI AU NA TAMATA,
LAKI ROGO KINA YATU YASAWA,
NI RA VUNITAKI AU NA VU KEI VITI RARABA,
ENA YALI MADA NA BOSE LEVU VAKATURAGA,
NA NOQU GAUNA ESA NA QAI CADRA.
NA O VULAVULA E TAQAI VICA,
NA TURAGA SA QAI BASIKA,
E NONA I SULU NA LINENI VULAVULA SILIKA,
E UASIVI MAI NA VULAVULA EDA DAU RAICA,
NA MATANA AU SEGA NIU RAICA,
NIU SA CUVA ENA RERE KA DINA.


text:
RA TAROGA NA ITABAGONE
Na Cava Meu Cakava Niu Tauvimate?—Wase 2
E duidui na mate.
Eso e laurai na kena ivakatakilakila e yagoda, eso tale e vakilai e lomada.
Eso na mate e oti totolo, eso tale e balavu qai mosimosi.
Eso e rawa ni wali se qaravi, eso tale e bibi, e rawa ni tinia ga o mate.
E levu na mate qori e tauvi ira na itabagone. O na wilika ena ulutaga qo na nodratou ivakaraitaki e va na itabagone eratou tauvimate. Ke o tauvimate tiko, ena rawa ni uqeti iko na nodratou ivakamacala.
GUÉNAELLE
E dredre sara ga meu ciqoma ni vakaiyalayala na ka au rawata. Au via cakava e levu na ka, ia ena vakatau qori ena kequ ituvaki ena dua na siga.
E tauvi au na mateniua (motor-neuromuscular disorder) e tarova na kena vakauitukutuku ina veitikiniyagoqu na noqu mona. Ena so na gauna e dau ninini se mate eso na tikiniyagoqu mai uluqu ina qeteqeteniyavaqu. E dredre meu cakava eso na cakacaka rawarawa, me vaka na veitosoyaki, vosa, wilivola, se kilai ira eso tale. Ni sa qai dredre tiko ga na noqu itosotoso, era dau mai masu vata kei au na qase ni ivavakoso au lewena. Au vakila sara ga na vakacegu.
Se mani veivakatovolei cava au sotava, au vakila ni dau tokoni au na Kalou o Jiova. Au sega ni vinakata me tarova na kequ mate na noqu qaravi koya mai vu ni lomaqu. Au vakaliuca mera vukei eso tale mera kila na ka e yalataka na iVolatabu me baleta na parataisi ena vakarautaka na Kalou o Jiova e vuravura, ena oti kina vakadua na rarawa.—Vakatakila 21:1-4.
Mo vakasamataka: Sala cava o na vakatotomuri Guénaelle kina mo dau veinanumi?—1 Korinica 10:24
ZACHARY
Niu yabaki 16, e tauvi au na kenisa ni mona. Era kaya vei au na vuniwai ni sa vo ga vei au e walu na vula. Au vosota tiko na kequ mate me tekivu mai na gauna qori.
Na vanua e tiko kina na vuce ena noqu mona e vakavuna me mate na yasaqu imatau. Niu sega ni taubale rawa, ena dua me tiko vata kei au e vale me vukei au ena noqu veitosoyaki.
Na bi ni kequ mate e vakadredretaka meu vosa vakamatata. Niu se gone au dau taleitaka na vakasisisi e delaniwai, basketball, kei na volleyball. Niu iVakadinadina i Jiova, au dau gu ena cakacaka vakavunau. Vaka vei au, e levu era sega ni kila vinaka na kequ ituvaki, niu sa sega ni cakava rawa na ka au dau taleitaka.
E veivakayaloqaqataki na ka e tukuni ena Aisea 57:15, e vakadeitaka vei au ni dau tokoni ira na “yalolailai” na Kalou o Jiova qai kauaitaki au. E yalataka tale ga na Kalou o Jiova ena Aisea 35:6, niu na taubale tale au qai qaravi koya ena bula vinaka.
E dredre ena so na gauna meu vosota na kequ mate, ia au vakadeitaka ni tokoni au tiko ga o Jiova. Niu masu e tiko e dua meu vosa vua niu yalolailai, seu leqataka na noqu bula. E sega na ka me tawasei au mai na loloma i Jiova.—Roma 8:39.
E vakacegu o Zachary ni sa yabaki 18, ni oti e rua na vula nona vakatarogi. E dei tu ga nona vakabauta me baleta na vosa ni yalayala ni Kalou me baleta na veivakaturi ena vuravura parataisi.
Mo vakasamataka: Me vakataki Zachary, e yaga vakacava na masu mo tiko ga kina ena loloma ni Kalou?
ANAÏS
Niu se gone dramidrami e tauvi au na mate ni mona, e vakavuna me malumalumu na yagoqu kece, vakabibi na yavaqu.
Nikua, au rawa ni taubale ga vakalekaleka niu vakaititoko, ia levu na gauna au vakayagataka na idabedabe qiqi. Dau tadre tale ga na noqu masela e vakadredretaka meu cakava eso na cakacaka rawarawa me vaka na volavola.
Io e sega ni rawarawa toka na noqu qaravi vakavuniwai. Vakavica ena loma ni macawa meu dau vakaukaua yago kei ira na kenadau. Niu se qai yabaki lima e caka vei au na imatai ni veisele levu, me yacova mai qo sa oti tale e tolu. E sega ni rawarawa vei au na iotioti ni rua na veisele, ni tolu na vula noqu biubiu tu mai vale.
Dua na ka nodratou veitokoni noqu vuvale. Ni keitou dau veidredrevaki, e vakaseavutaka noqu yalolailai. E dau kauaitaka o Na kei rau na taciqu me vinaka tu ga na kequ irairai. E ca sara ga vei au niu sega ni dara rawa na ivava titeqe. Au a saga meu dara niu se gone, oya niu dara e ligaqu au qai qasi wavoki e vale, dua na ka na kena lasa vei keitou!
Au saga me kua ni vakayalolailaitaki au na kequ mate. Au mani vulica eso tale na vosa. Sa dredre meu vakatokaua (surf) se vakasisisi ena ucacevata, ia au se rawa ni qalo. Niu iVakadinadina i Jiova, au taleitaka meu lako ena cakacaka vakavunau meu wasea na noqu vakabauta. E vaka mera vakarorogo vinaka e levu niu dau vosa vei ira.
Rau se vakavulica makawa vei au na noqu itubutubu, ni na lekaleka wale ga na kequ ituvaki. Tekivu mai na gauna qori, au saga me dei na noqu vakabauti Jiova kei na nona vosa ni yalayala me vakaotia na rarawa kece, wili kina na noqu. Qori e vakayaloqaqataki au meu toso tiko ga.—Vakatakila 21:3, 4.
Mo vakasamataka: Me vakataki Anaïs, na cava o rawa ni cakava me kua ni ‘vakayalolailaitaki’ iko kina na kemu mate?
JULIANA
E tauvi au e dua na mate mosimosi ena rawa ni vakaleqa na utoqu, noqu yatevuso, kei na noqu dra. Ia qo sa vakaleqa tiko noqu ivi.
Niu se qai yabaki tini, e tauvi au na matenikuli na lupus, e mate mosi, au oca, e veiveisau na ivakarau ni lomaqu. Ena so na gauna, au nanuma ni sega na betequ.
Niu yabaki 13, e lako mai vale e dua na iVakadinadina. E wilika vei au na Aisea 41:10, e kaya kina o Jiova: “Mo kua ni rere niu tokoni iko . . . Au na tokoni iko ena ligaqu imatau daudina.” Au mani vulica na iVolatabu kei ira na iVakadinadina i Jiova. Me yacova mai nikua sa walu na yabaki noqu qarava na Kalou ena lomaqu taucoko, au vakadeitaka sara ga me kua ni lewai au na kequ mate. Au vakila ni solia vei au o Jiova na “kaukaua e uasivia na kaukaua ni tamata,” me donu tiko ga kina na noqu rai.—2 Korinica 4:7.
Mo vakasamataka: E uqeti iko vakacava na Aisea 41:10 me donu tiko ga nomu rai me vakataki Juliana?


text:
Tauvimate Bibi—Ena Walia na iVolatabu?
Me Download
Kena iSau Vakaivolatabu
Io. Na Kalou e kauaitaki ira nona dauveiqaravi era tauvimate. E kaya na iVolatabu me baleta e dua nona dauveiqaravi yalodina: “Ena vakacegui koya o Jiova ena nona idavodavo ni tauvimate.” (Same 41:3) Ke o tauvimate bibi, qo eso na ka mo cakava mo vosota:
Kerea na kaukaua mo vosota. O na vakila na “vakacegu ni Kalou e uasivia na vakasama kece,” ena vakalailaitaka nomu lomaocaoca, ena uqeti iko mo toso tiko ga.—Filipai 4:6, 7.
Rai donu. E kaya na iVolatabu: “Na yalo mamarau sa wainimate vinaka ni tiko bulabula; ia na yalo rarawa sa kauta vakamalua ga mai na mate.” (Vosa Vakaibalebale 17:22, Good News Translation) Saga mo dau mamarau ni na vakaseavutaka nomu rarawa, ena yaga tale ga ena nomu bula.
Vakadeitaka nomu inuinui. Na inuinui ena vakamarautaki iko ni o tauvimate bibi. (Roma 12:12) E yalataka na iVolatabu na gauna ena sega ni kaya kina na lewenikoro: “Au tauvimate.” (Aisea 33:24) Na Kalou ena vakaotia na mate bibi kece era sega ni vakaotia rawa na saenisi. Kena ivakaraitaki, e vakamacalataka na iVolatabu nira na bulabula vinaka tale na itabaqase: “Me bulabula cake na lewena mai na lewena ni se itabagone, me lesu tale ina veisiga se tu kina vua na kaukaua vakaitabagone.”—Jope 33:25.
Nanuma: Keimami kila na iVakadinadina i Jiova na ivukevuke e vakarautaka na Kalou, ia keimami dau qara tale ga na veiqaravi vakavuniwai me baleta na tauvimate bibi. (Marika 2:17) Keimami sega ni vakatututaka na mataqali veiqaravi vakavuniwai me caka, meda dui vakatulewa ga kina.


text:
SERE VOU – PEIPEI NI NAKELO – TEGU KEI NAIYARABALE
Written by Mika Qalobula on May 19, 2022
Sa toso tiko na bula ena veisiga,ka toso vata tiko na nodra tomana tiko na nodra taledi o ira na noda dau ni vucu ena butu rara ni kena dau buli na vei sere vovou,ka dau totoka tu ena noda dau vakarogoca.
‘TEGU KEI NAIYARABALE – Oqo na matasere ka liutaka tiko ko Ropate Drose ka ratou cavutu mai na yasana vakaturaga o Kadavu,ka ratou bulia e dua na nodratou sere ka yaca ni sere na ‘PEIPEI NI NAKELO’.
Na sere oqo e talanoataki kina e dua na turaga ni Kadavu kei na dua na gone yalewa ni Nakelo ka rau a sota mai na vanua levu o Ositerelia,ka rau sa nanuma me rau mai bucina e dua na veikilai ka yaco sara me rau sa laki veidomoni vakaukauwa sara.
E vakabalebaletaka na Turaga ni Kadavu oqo na nona dau raici nona marama ni Nakelo,sa dau vakananumi ira sara ga na na Peipei lalai, ena veigauna kece ni dau sili oti mai kina ena nona dau lumisa vinaka tu mai na matana ka dau ukucavu vinaka tu mai na kena serau.
Ia, e mani mai buli na sere oqo me vakacerecerei toka ga kina o goneyalewa,me vaka ni marama nice ka sa qai tukuna o cauravou ni Kadavu qo ni waqa e sa mai vodoka qo,ena sega ni leleca tale kina e dua tale na waqa……
Ni o na vakarogoca vakavinaka na sere,mo rogoca matua na kena chorus e tiko kina na vosa nei Turaga ni Kadavu vei gone yalewa ni Nakelo oqo-‘NOQU PEIPEI NI NAKELO.
E rawa nio na rogoca na sere oqo ena VITIFM 92.2FM,92FM kei na 92.6FM.
VITIFM – E KAMICA QAI KACHI !!!!


text:
NA RAI NI IVOLATABU | VAKAVINAVINAKA
Vakavinavinaka
E bibi me tiki ni noda bula na vakavinavinaka. Sa vakadinadinataki ni yaga qori ena noda bula vakayago, ivakarau ni vakasama, kei na ivakarau ni lomada.
Ena yaga vakacava ena nomu bula na vakavinavinaka?
KA ERA KAYA NA SAENITISI
E tukuni ena dua na ulutaga ni ivola na Harvard Mental Health “ni dau vakavu marau vakalevu na vakavinavinaka. E totoka na ivakarau ni yalo e uqeta na vakavinavinaka, qai sotavi kina e levu na ka marautaki. Ena bulabula vinaka kina vakayago e dua, ena vukei koya me vosota na veika dredre, qai dei nona veitokani.”
KA E KAYA NA IVOLATABU
Eda uqeti ena iVolatabu meda dau vakavinavinaka. A vola na yapositolo o Paula: “Me laurai na nomuni vakavinavinaka.” E rawa ni veiuqeti va qori o Paula ni dau vakavinavinaka sara ga o koya. Kena ivakaraitaki, a ‘vakavinavinakataka tiko ga na Kalou’ ena nodra ciqoma e levu na itukutuku e vunautaka vei ira. (Kolosa 3:15; 1 Cesalonaika 2:13) Ke o via marau dina, kua ni vakavinavinaka ga ena so na gauna. Ia me tiki sara ga ni nomu bula na vakavinavinaka. Na vakavinavinaka ena taqomaki iko mai na itovo o na sega ni taleitaki kina qai vakaseavutaka nomu marau me vaka na nanumi iko ga, vuvu, kei na yaloca.
E vakasakiti na nona dau vakavinavinaka na Dauveibuli, vei keda mada ga na tamata! E kaya na Iperiu 6:10: “Sega ni tawayalododonu na Kalou me guilecava na nomuni cakacaka kei na loloma oni vakaraitaka ena vuku ni yacana.” Kena ibalebale e tawayalododonu na Dauveibuli ke sega ni dau vakavinavinaka.
“Moni marau tiko ga. Ni vakavinavinakataka na ka kece.”
—1 Cesalonaika 5:16, 18.
E yaga vakacava ena noda veimaliwai kei ira eso tale na noda dau vakavinavinaka?
KA SA VAKADINADINATAKI
Nida vakavinavinaka vua e dua e soli iloloma vei keda, e vosa vakayalovinaka se vukei keda, ena kila o koya ni taleitaki se marautaki na ka e solia se cakava. Ke caka vinaka tale ga vei iko e dua na vulagi ni dolava na katuba, ena marau vakalevu ke o vakavinavinakataki koya.
KA E KAYA NA IVOLATABU
E kaya o Jisu: “Moni dau soli ka, ena qai soli vei kemuni. Era na sova ina nomuni ilobi ni isulu e dua na ivakarau e sinai vinaka, ena tabaki sobu, ena kuretaki, ena vuabale.” (Luke 6:38) Rogoca mada na italanoa qo me baleti Rose, dua na goneyalewa galu mai Vanuatu.
E dau tiko o Rose ena nodra soqo ni lotu na iVakadinadina i Jiova. Ia e sega ni kila na ka e vakamacalataki ni sega ni kila na vosa vagalu, e sega tale ga ni dua na lewenilotu e kila na vosa vagalu. Erau qai gade yani e dua na veiwatini rau kila vinaka na vosa vagalu. Ni rau via vukei Rose, rau tekivuna kina na vuli vosa vagalu. E kaya ena marau o Rose: “Au kalougata dina ni levu na noqu itokani era lomani au.” Dua na veivakalougatataki vei rau na veiwatini nodrau raica na marau i Rose, kei na nona sa vakaitavi ena soqo ni lotu. E marautaka tale ga o Rose na nodra sasaga eso mera vulica na vosa vagalu me vakarawarawataka na veivosaki.
“O koya e cabora na vakavinavinaka me nona isoro e vakalagilagi [koya na Kalou].”
—Same 50:23.
O na bucina vakacava na yalo ni vakavinavinaka?
KA E KAYA NA IVOLATABU
E veisemati vinaka na ka eda vakila kei na ka eda vakasamataka. E masuta o Tevita vua na Kalou: “Au vakasamataka vakatitobu na nomuni cakacaka kece, au vakasamataka vakabibi na cakacaka ni ligamuni.” (Same 143:5) Io, e dau vakasamataka vakatitobu o Tevita na ka e cakava ena vukuna na Kalou. Na nona dau vakasamataka na cakacaka i Jiova ena nona bula taucoko e uqeti koya me dau vakavinavinaka.
E veivakasalataki na iVolatabu: ‘Ni dau vakananuma na ka kece ga e dina, e uqeta na veilomani, e rogo vinaka, e kilikili, e ganita me vakacaucautaki.’ (Filipai 4:8) E vakabibitaki ena matavosa “dau vakananuma” meda dau vakasama vakatitobu. Qori ena uqeti keda meda dau vakavinavinaka.
“[Ena] vakaraitaka na yalomatua na vakanananu ni lomaqu.”
—Same 49:3.


text:
VEISOSOMITAKI O TABU VEI TUAKANA,ENA SOTASOTA MAI LODONI
Written by Maria Solomone on May 28, 2022
Esa na lewena tiko yani na timi ni Viti leyavitu o Kavekini Tabu ena sotasota ni HSBC London 7s,ka na tekivutaki tiko ena bogi ni kua.
Kavekini Tabu kei na tuakana Sevuloni Mocenacagi: pc-fijivillage
Ia, e rau sa na sega ni vaka i tavi tiko o ena sotasota o Sevuloni Mocenacagi kei Joseva Talacolo,ka na mai i ka  14 tiko ni cauravou ena timi o Jeremaia Matana.
Viti ena sota tiko kei Welesi ena 10 ena bogi ni kua,kena i karua Viti kei Spain ni sivi na 1 ena 6 na miniti ena mataka ni mataka,kena i otioti ena qito vakatobu,Viti na sota kei USA ni vo 25 na miniti me 5 ena mataka ni mataka.
Na kota fainala  ni sivi na 10 ena 20 na miniti ena bogi ni mataka,Semi fainala ni vo e 7 na miniti me 2 ena mataka ni Moniti,ka na qai namaki na Fainala ni vo e 2 na miniti me 5 ena mataka ni mataka.
Ni sema tiko mai ena VITIFM ni na kaburaki yani kina na sotasota ni London 7s,na qito kece nei Viti ena veiqaravi nei Antonio Rahiman kei Mere Moto.


text:
24 E sa kena qase sara o Eparama, qai dede sara nona yabaki, e vakalougatataki koya o Jiova ena ka kece ga.+2 E kaya o Eparama vua na nona dauveiqaravi, e qase duadua ena nona lomanivale qai lewa na ka kece ga e taukena:+ “Yalovinaka, mo biuta na ligamu ena ruku ni sagaqu,3 au na qai vakavuna mo bubuluitaka vei Jiova na Kalou ni lomalagi kei na Kalou ni vuravura, ni o na sega ni kauta mai me wati luvequ e dua na luvedra yalewa na kai Kenani, au bula maliwai ira tiko.+4 Mo lako sara ina noqu vanua vei ira na wekaqu,+ mo lai kauta mai kina na wati Aisake na luvequ.”5 Ia e qai tarogi koya na dauveiqaravi: “Vakacava ke bese ni tomani au mai na yalewa oya ina vanua qo? Meu na vakasukai luvemu ina vanua o biubiu mai kina?”+6 E qai kaya vua o Eparama: “Raica mo kua sara ni kauti luvequ i kea.+7 O Jiova na Kalou ni lomalagi a kauti au mai na vale nei tamaqu, mai na nodra vanua na wekaqu,+ e vosa vei au qai bubuluitaka:+ ‘Au na solia na vanua qo+ vua na nomu kawa,’+ ena tala na nona agilosi me liu vei iko,+ ia mo na kauta sara ga mai kea+ na wati luvequ.8 Ia ke sega ni via gole mai kei iko na yalewa, o sa na sereki mai na bubului qo. Mo kua ga ni kauti luvequ i kea.”9 E qai biuta na ligana na dauveiqaravi ena ruku ni saga i Eparama na nona turaga qai bubuluitaka vua na ka qo.+10 E mani kauta na dauveiqaravi e tini na kameli i nona turaga qai biubiu sara, e kauta vata na veimataqali ka vinaka mai vua na nona turaga. E gole sara yani i Mesopotemia ena koro i Neori.11 E vakatekidurutaki ira na kameli ena dua na toevu e toka ena ibili ni koro. Qo e rauta toka na yakavi nira dau mai takiwai na yalewa.12 E qai kaya: “Kemuni Jiova na Kalou i Eparama na noqu turaga, kerekere, me tini vinaka mada ga vei au na siga edai, me dei tiko mada ga na nomuni lomani Eparama na noqu turaga.13 Au sa mai tu qo ena dua na mataniwai, era sa gole mai qo mera mai takiwai na luvedra yalewa na turaga ni koro.14 Ia na ka me yaco qo, na goneyalewa au na tukuna vua, ‘Kerekere, biuta sobu nomu saqa wai meu gunu mada,’ e qai kaya, ‘Moni gunu, au na vagunuvi ira tale ga na nomuni kameli,’ qo sara ga o koya moni digitaka vei Aisake na nomuni tamata, ia ena ka qo, au na kila kina ni dei na nomuni loloma vua na noqu turaga.”15 Ni se bera mada ga ni cavuka na nona vosa, sa basika mai kei na nona saqa wai e tabana o Repeka, na luvei Pecueli,+ na luvei Milika,+ na wati Neori+ na taci Eparama.16 Sa bau totoka dina na goneyalewa qo, se sega ni veiyacovi kei na dua na tagane. E gole sobu ina mataniwai o koya, vakasinaita nona saqa wai, oti e gole cake tale mai.17 Sega tale ni wawa na dauveiqaravi ni sa cici yani me lai tavaki koya, e kaya: “Kerekere, meu gunu wai mada ga vakalailai mai na nomu saqa.”18 E qai kaya o koya: “Gunu noqu turaga.” Sega ni bera ni sa biuta sobu na saqa wai a colata tiko me vagunuvi koya.19 Ni sa vagunuvi koya, e kaya sara: “Au na takia tale ga na medra wai na nomuni kameli me yacova nira gunu oti.”20 Sega ni bera ni sa vakalala na nona saqa ina igunugunu ni manumanu qai cici vakavica vata ina toevu me lai takiwai, e takiva tiko ga mai na wai me medra kece na kameli.21 Ena gauna kece qori e vakaraici koya galugalu toka ga ena kurabui na turaga qo, e via kila tiko se sa vakalougatataka o Jiova na nona ilakolako se sega.22 Nira gunu oti na kameli, e qai solia vua na turaga e dua na sauniucu koula e veimama na sikeli* na kena bibi, kei na rua na qatoniliga koula e tini na sikeli* na kena bibi,23 e qai kaya: “Yalovinaka, tukuna mada vei au se o luvei cei? Bau lala tu na vale nei tamamu me keitou moce kina?”24 E sauma o koya: “O yau na luvei Pecueli,+ na luvei Milika tagane vei Neori.”+25 E kaya tale: “E levu ruarua tu vei keitou na tolonicovuata madu kei na kedra na manumanu, kei na vanua ni moce.”26 E cuva sara na turaga qai davo vakatoboicu ena mata i Jiova,27 e kaya: “Me vakacaucautaki mada ga o Jiova na Kalou i Eparama na noqu turaga, ni vakaraitaka ni dei tiko ga na nona loloma vua na noqu turaga, ni dina tale ga vua. E tuberi au mai o Jiova ina nodratou vale na taci noqu turaga.”28 E cici yani na goneyalewa ina vale i tinana me lai tukuna na veika qo.29 E dua tiko na ganei Repeka, na yacana o Lepani.+ E mani cici yani o Lepani vua na turaga e tu mai na mataniwai e tautuba.30 Ni raica na sauniucu kei na qato ena liga i ganena, ni rogoca tale ga na vosa i Repeka na ganena ni kaya, “Qo na ka e tukuna vei au na turaga oya,” e gole sara o Lepani vua na turaga oya, e raici koya ni se duri vata tu ga kei na kameli ena mataniwai.31 E kaya sara: “Ni gole mai, sa vakalougatataki kemuni o Jiova. Na cava oni duri tu ga kina i tuba? Au sa vakarautaka oti na vale kei na vanua me baleti ira na kameli.”32 E qai curu yani i lomanivale na tagane oya, ia o Lepani e luvata na dali mai na kameli, solia na tolonicovuata madu kei na kedra, solia tale ga na wai me vui kina na yavana kei na yavadra na tagane era salavata mai.33 Ia ni biu e matana eso na ka me kania, e kaya o koya: “Au na sega ni kana, meu vakasavuya mada vei iko na noqu itukutuku.” E kaya sara o Lepani: “Tukuna mai!”34 E qai tukuna: “O yau na dauveiqaravi i Eparama.+35 Sa vakalougatataki noqu turaga vakalevu o Jiova, qai vakavuna me vutuniyau tiko ga ni solia vua na sipi, na bulumakau, na siliva, na koula, na dauveiqaravi tagane, na dauveiqaravi yalewa, na kameli kei na asa.+36 Oti oya ni sa kenamarama+ o Sera na wati noqu turaga, sa qai vakasucuma e dua na luvena tagane, ena solia vei luvena na noqu turaga na ka kece e taukena.+37 E qai kaya na noqu turaga meu bubului, e kaya: ‘Mo kua ni taura me wati luvequ e dua na luvedra yalewa na kai Kenani, na nodra vanua au vakaitikotiko kina qo.+38 Kua sara, ia mo gole ina vale i tamaqu vei ira na wekaqu,+ mo kauta mai e kea na wati luvequ.’+39 Ia au mani kaya vua na noqu turaga: ‘Vakacava ke bese ni tomani au mai na yalewa oya?’+40 E kaya vei au o koya: ‘O Jiova, o koya au lako voli e matana,+ ena tala mai na nona agilosi+ mo drau salavata, ena vakavuna tale ga me kalougata nomu ilakolako, ia mo lai kauta mai na wati luvequ vei ira na wekaqu mai na vale i tamaqu.+41 O sa na sereki mai na nomu bubului vei au ke o lako vei ira na wekaqu ra qai sega ni soli koya vei iko. O sa na galala ena nomu vosa ni bubului.’+42 “Niu yaco yani nikua ena mataniwai, au kaya: ‘I Jiova na Kalou i Eparama na noqu turaga, ke oni na vakalougatataka na noqu ilakolako,43 au sa duri tu qo ena mataniwai. Na ka me yaco qo, na goneyalewa+ ena mai takiwai, au na kaya vua, “Kerekere, meu gunu wai mada ga vakalailai mai na nomu saqa,”44 ena qai kaya vei au o koya, “Moni gunu, au na takia tale ga na medra wai na nomuni kameli.” Oya sara ga na yalewa sa digitaka o Jiova me nona na luvei noqu turaga.’+45 “Ni bera ni cavuka noqu vosa e lomaqu, sa basika mai o Repeka kei na nona saqa wai e tabana, e gole sobu ina mataniwai, e takiwai sara. Au mani kaya vua: ‘Kerekere, meu gunu mada.’+46 Sega ni bera ni sa biuta sobu mai tabana na nona saqa wai qai kaya: ‘Gunu,+ au na vagunuvi ira tale ga na nomuni kameli.’ Au gunu sara, e qai vagunuvi ira tale ga na kameli o koya.47 Ni oti oya au tarogi koya, ‘O luvei cei?’ e sauma, ‘Na luvei Pecueli, na luvei Neori tagane, e luvena vei Milika.’ Au mani cobara na sauniucu e ucuna kei na qato e ligana.+48 Au cuva qai davo vakatoboicu ena mata i Jiova, au qai vakalagilagi Jiova na Kalou i Eparama na noqu turaga,+ o koya e tuberi au mai ena sala dodonu, meu mai kauta na luvena yalewa na taci noqu turaga me wati luvena.49 Ia qo tukuna mada vei au ke oni via vakaraitaka nomuni loloma dei vua na noqu turaga, ke oni via dina tale ga vua. Ke sega, ni tukuna vei au, meu kila kina na ka meu cakava.”*+50 Rau sauma o Lepani kei Pecueli: “E vu mai vei Jiova na ka qo. Keirau sega ni rawa ni kaya vei iko na ‘io’ se ‘sega.’*51 Sa tu qori e matamu o Repeka. Tauri koya drau lako, me lai watina mada ga na luvei nomu turaga, me vaka ga na vosa i Jiova.”52 Ni rogoca nodrau vosa na dauveiqaravi i Eparama, e cuva ina qele ena mata i Jiova.53 E qai kauta mai tuba na dauveiqaravi na iyaya siliva, iyaya koula, kei na isulu qai solia vei Repeka, e solia tale ga na iyau talei vei ganena kei tinana.54 Oti oya, e kana qai gunu kei ira na tagane era salavata mai, era moce e kea ena bogi.Ni yadra cake ena kena mataka, e kaya: “Dou laivi au meu sa gole vua na noqu turaga.”55 Erau kaya sara na ganei goneyalewa kei tinana: “Me tiko tale o goneyalewa kei keitou me bau tini mada ga na siga, oti me qai lako.”56 Ia e kaya vei rau: “Dou kua ni tarovi au, ni sa vakalougatataka noqu ilakolako o Jiova. Laivi au meu sa lako vua na noqu turaga.”57 Rau mani kaya: “Me kacivi mai o goneyalewa me tarogi sara ga.”58 Erau kacivi Repeka qai kaya vua: “O na lako vata kei na turaga qo?” E sauma o koya: “Au na lako.”59 Era mani talaca na ganedra o Repeka+ kei na marama a mei*+ koya, ra talaca tale ga na dauveiqaravi i Eparama kei na nona tamata.60 Era qai vosa vakalougatataki Repeka nira kaya: “Isa na ganei keimami, mera udolu vakatininaudolu* na luvemu, mera lewa na nomu kawa na nodra matamata* na tamata era cati ira.”+61 Sa qai cavutu o Repeka kei ratou nona dauveiqaravi yalewa, ratou vodo ena kameli qai muria na dauveiqaravi. E kauti Repeka na dauveiqaravi e gole sara yani.62 A lesu tiko mai na sala vaka i Pierilearoi+ o Aisake ni a vakaitikotiko voli ena yasayasa vakaNikepi.+63 Ni lutu na yakavi a taubale voli ena were o Aisake me vakasama vakatitobu.+ Ni tacake, na cava tale, e raica sara ni lako tiko yani eso na kameli!64 Ni tacake o Repeka e raici Aisake sara, e totolo wale ga nona sobu mai na kameli.65 E tarogi dauveiqaravi sara: “O cei e lako tiko mai qo e loma ni were me tavaki kedatou?” E sauma na dauveiqaravi: “Qori na noqu turaga.” E taura sara o Repeka na nona iubiniulu me ubi koya kina.66 E qai talanoataka na dauveiqaravi vei Aisake na ka kece a cakava.67 Oti oya e kauti Repeka o Aisake ina valelaca i Sera na tinana.+ E qai tauri Repeka me watina, e lomani koya sara ga,+ mani seavu yani na rarawa i Aisake ena takali nei tinana.+
iVakamacala e ra
^ Dua na sikeli e tautauvata kei na 11.4 na karamu (0.367 na onisi). Raica na iKuri B14.
^ Dua na sikeli e tautauvata kei na 11.4 na karamu (0.367 na onisi). Raica na iKuri B14.


text:
Cava e Duidui Kina Nodra Vakananuma na iVakayakavi ni Turaga na iVakadinadina i Jiova kei na so Tale na Lotu?
Ni keimami muria sara ga na ka e tukuna na iVolatabu me baleta na vakananumi ni iVakayakavi ni Turaga, e kilai tale ga me “iOtioti ni Vakayakavi,” se iVakananumi ni Mate i Jisu. (1 Korinica 11:20; King James Version) Ena yasana adua, e sega ni salavata kei na iVolatabu e levu na ka era cakava se vakabauta eso tale na lotu me baleta na iVakayakavi ni Turaga.
iNaki
Na inaki ni iVakayakavi ni Turaga meda vakananumi Jisu, da qai vakavinavinakataka nona mate vakaisoro ena vukuda. (Maciu 20:28; 1 Korinica 11:24) Qo e sega ni soqo ni sakaramede, ya me vakatusai se vosoti kina noda ivalavala ca. * Ni kaya na iVolatabu e sega ni rawa ni vosoti noda ivalavala ca ena dua na soqo vakalotu, ia e rawa ga qori ena noda vakabauti Jisu.—Roma 3:25; 1 Joni 2:1, 2.
Me vakananumi vakavica?
E vakaroti ratou nona tisaipeli o Jisu me ratou dau vakananuma na iVakayakavi ni Turaga, ia e sega ni vakamatatataka na levu ni gauna mera ratou cakava kina. (Luke 22:19) Eso era nanuma ni dodonu me vakananumi e veivula, veimacawa, veisiga, se vakavicavata ena dua na siga, se gauna ga era vinakata kina. * Ia qo eso na ka me nanumi.
E tauyavutaka o Jisu na iVakayakavi ni Turaga ena tikinisiga era dau vakananuma kina na Jiu na Kanavata ni Lakosivia. A mate tale ga o Jisu ena siga qori. (Maciu 26:1, 2) E sega ni kurabuitaki qori ni vakatauvatana na iVolatabu na nona mate o Jisu kei na kena cabori na lami ena Lakosivia. (1 Korinica 5:7, 8) E dau vakananumi vakadua e veiyabaki na Kanavata ni Lakosivia. (Lako Yani 12:1-6; Tiko Voli Mai na Lekutu 23:5) Koya gona, era dau vakananuma vakadua e veiyabaki na iVakayakavi ni Turaga na lotu vaKarisito taumada. * Era cakava tale ga qori na iVakadinadina i Jiova ni yavutaki vakaivolatabu.
Tikinisiga kei na gauna
Na sala e tauyavutaka kina o Jisu na iVakayakavi ni Turaga eda kila kina na levu ni gauna meda vakananuma kina na iVakananumi, wili kina na tikinisiga kei na gauna. Me salavata kei na ivolanivula vakaivolatabu, e tekivu na ivakananumi ni dromu na siga ena ika14 ni Naisani ena 33 G.V. (Maciu 26:18-20, 26) Me vaka ga era cakava na lotu vaKarisito taumada, keimami se vakananuma tiko ga na soqo bibi qo ena tikinisiga qori e veiyabaki,. *
Na ika14 ni Naisani 33 G.V., ya na siga Vakaraubuka, ia ena sega ni tautauvata na siga ena caka kina na ivakananumi e veiyabaki. Keimami vakatotomuria na ka e cakava o Jisu ni cakacakataki na tikinisiga e donuya na ika14 ni Naisani ena veiyabaki. Keimami sega ga ni muria nodra ivolanivula na Jiu ena gauna qo. *
Madrai kei na waini
Na ivakayakavi e tauyavutaka o Jisu e vakayagataka na madrai e sega ni vakaleveni, kei na waini damudamu e vo mai na kanavata ni Lakosivia. (Maciu 26:26-28) Keimami vakatotomuria qori ni vakayagataki na madrai e sega ni vakaleveni se vakaisaluaki. E vakayagataki tale ga na waini damudamu e sega ni wakivata kei na dua na ka. Keimami sega ni vakayagataka na wai ni vua ni vaini, se waini damudamu e vakamikamicataki se wakivata ena alakaolo se dua tale na isaluaki.
Eso na lotu era vakayagataka na madrai e vakaleveni se vakaisi. Ia na iVolatabu e dau vakaibalebaletaka vakalevu na leveni ina ivalavala ca, se ka dukadukali. (Luke 12:1; 1 Korinica 5:6-8; Kala 5:7-9) Koya gona, e vakatakarakarataka vinaka na yago uasivi i Karisito na madrai e sega ni vakaleveni se vakaisaluaki. (1 Pita 2:22) E sega tale ga ni tokona na iVolatabu na kena dau sosomitaki na waini ena wai ni vaini e loba sara ga mai na vuana. Era dau cakava qori eso na lotu nira sega ni vakatara na vakayagataki ni alakaolo, ia e sega ni tokona qori na iVolatabu.—1 Timoci 5:23.
E ivakatakarakara na yago i Jisu kei na nona dra
Na madrai e sega ni vakaleveni kei na waini damudamu e vakayagataki ena iVakayakavi ni Turaga, e vakatakarakarataka na yago i Jisu kei na nona dra. E sega ni veisau vakacakamana ina nona dra se yagona me vaka era nanuma eso. Dikeva mada na ka e kaya na iVolatabu.
Ke vakaroti ratou nona tisaipeli o Jisu me ratou gunuva na nona dra, sa uqeti ratou tiko me ratou talaidredre ena ivakaro ni Kalou. (Vakatekivu 9:4; Cakacaka 15:28, 29) Ia ena sega vakadua ni cakava qori o Jisu ni kila na bibi ni dra.—Joni 8:28, 29.
Ke ratou gunuva na nona yapositolo na nona dra, ena sega ni tukuna “ena vakadavei” na nona dra. E vakaibalebaletaka tiko qori ni sa vakarau mate vakaisoro.—Maciu 26:28.
E “vakadua ga” na nona mate vakaisoro o Jisu. (Iperiu 9:25, 26) Ke veisau vakacakamana na madrai kei na waini me yagona se nona dra ena iVakayakavi ni Turaga, kena ibalebale o ira na vakayagataka era cabora tiko vakavica na isoro qori.
E kaya o Jisu: “Dou cakava tiko ga qo mo dou vakananumi au kina,” ia e sega ni kaya “meda vakacaboisoro ena vukuna.”—1 Korinica 11:24.
O ira era vakabauta ni vuki na yago kei na dra i Jisu ina madrai kei na waini ena gauna ni misa, era yavutaka qori ena so na ka e volai ena tikinivolatabu. Kena ivakaraitaki, e levu na ivakadewa ni iVolatabu e tukuna o Jisu me baleta na waini: “Qo na noqu dra.” (Maciu 26:28) Ia e rawa tale ga ni vakadewataki: “Qo e vakaibalebaletaka na noqu dra,” se “Qo e vakatakarakarataka na noqu dra.” * Me vaka ga e dau cakava o Jisu, e dau veivakavulici ni vakayagataka na vosa vakatautauvata.—Maciu 13:34, 35.
O cei era vakayagataka madrai kei na waini?
Ni keimami vakananuma na iVakayakavi ni Turaga, e le vica ga vei keimami era vakayagataka na madrai kei na waini. Na vuna?
Na vakadavei ni dra i Jisu e tauyavutaki kina “e dua na veiyalayalati vou.” Qori e sosomitaka na veiyalayalati e cakava na Kalou o Jiova kei na matanitu makawa o Isireli. (Iperiu 8:10-13) O ira ga era okati ena veiyalayalati vou qo era na vakayagataka na madrai kei na waini ena iVakananumi. E sega ni o ira kece na lotu vaKarisito, ia o ira ga e “kacivi” ira na Kalou ina dua na itavi bibi. (Iperiu 9:15; Luke 22:20) E kaya na iVolatabu nira na veiliutaki vata kei Karisito mai lomalagi, ra qai le 144,000 era lesi ena itavi bibi qori.—Luke 22:28-30; Vakatakila 5:9, 10; 14:1, 3.
Ni vakatauvatani kei ira na “qelenisipi lailai” era na veiliutaki kei Karisito, e dua na wiliwili levu vei keimami e okati me “isoqosoqo levu” keimami na nuitaka na bula tawamudu e vuravura. (Luke 12:32; Vakatakila 7:9, 10) Dina ga ni keimami sega ni vakayagataka na madrai kei na waini ena iVakananumi, ia keimami na tiko kina me keimami vakavinavinakataka nona mai mate vakaisoro ena vukuda o Jisu.—1 Joni 2:2.
^ E kaya na ivola na McClintock and Strong’s Cyclopedia, Volume IX, tabana e 212: “Na vosa sakaramede e sega ni kune ena Veiyalayalati Vou, e sega tale ga ni vakayagataki na vosa vaKirisi na uuσtήpιov [my·steʹri·on] me dusia na papitaiso se iVakayakavi ni Turaga se dua tale na ivakananumi.”
^ Eso na ivakadewa ni iVolatabu era vakayagataka na matavosa “na levu ni” me vakaibalebaletaka na iVakayakavi ni Turaga. Eso era nanuma ni qori e dusia na levu ni gauna me vakananumi kina. Ia na kena ibalebale dina ena vosa taumada na “gauna cava ga,” se “veigauna.”—1 Korinica 11:25, 26; New International Version; Good News Translation.
^ Raica The New Schaff-Herzog Encyclopedia of Religious Knowledge, Volume IV, pages 43-44, and McClintock and Strong’s Cyclopedia, Volume VIII, page 836.
^ Raica The New Cambridge History of the Bible, Volume 1, page 841.
^ Na nodra ivolanivula vou na Jiu era vakayagataka na veika e maliwa lala (astronomical new moon) mera cakacakataka kina na itekitekivu ni vula o Naisani. Ia e sega ni muri na iwalewale qori ena imatai ni senitiuri. Era na kila na itekitekivu ni vula o Naisani ena imatai ni gauna e laurai kina e Jerusalemi na vula vou. E rawa ni duidui kei na nodra iwalewale na Jiu ena dua se rua na siga. Ya na vuna e sega ni tautauvata na siga era vakananuma kina iVakadinadina i Jiova na iVakayakavi ni Turaga, kei na tikinisiga ni kanavata ni Lakosivia ena nodra ivolanivula vou na Jiu.
^ Raica A New Translation of the Bible, by James Moffatt; The New Testament—A Translation in the Language of the People, by Charles B. Williams; and The Original New Testament, by Hugh J. Schonfield.


text:
Sa nomuni gauna mo ni taqomaka na matanitu ena nomuni vakayagataka na kaukauwa nomuni cokoti vata mo cokota vata kina na sotia, drekoni, tuwawa, sotia,… Vakayagataka na iwalewale mo cokoti ira vata kina na kaimua kei na sotia, vakatorocaketaka na nodra kaukauwa ka veivala kei ira na meca.
Qarauna na nomu mataivalu ka cokoti ira vata vakavuku me ra vakamatea na kena iqaqa.. Dolava new and more powerful creatures after conquering challenges and using the right combination. Vakayagataka na iqaqalo ni ligamu mo droinitaka kina & vakatuburi ira na sotia me ra vulica. Veidutaitaka na tabanilotu vata ga me cokoti ira vata ki na dua na fomu cecere cake.
Vakavakarau ka vakarautaki iko ki na ivalu, mokuti ira na nomu meca mera mate.
iWalewale ni qito
– Vakaraitaka na nomu sotia ena buca ni valu
– Vakatubura na kaukauwa ni ka vakasotari vata 2 tabanilotu tautauvata
– Tuvalaka na itutu kei na iwalewale me ra qaqa kina
– Volia eso tale na sotia kei na manumanu me ra vala
Vakaraitaka na nomu rawa ka, cokota vata na veika bula, kaukauwa ni vakavinakataki, ka yaco me Tui vakatui ni Arena.


text:
Era Yalorawarawa
LEVU na tacida yalewa dawai era gumatua ni veiqaravi ena vanua e vinakati tu kina vakalevu na dautukutuku ni Matanitu ni Kalou. So sa dede sara nodra veiqaravi tu e vanua tani. Na cava e uqeti ira ena vica na yabaki sa oti mera toki? Na cava era vulica kina? E veisautaka vakacava nodra bula? Era vakatarogi gona e vica na tacida yalewa matua. Ke o dua na tacida yalewa dawai, ena yaga sara ga na veika era vakamacalataka ni o saga mo cakava na cakacaka veivakacegui qo. Io, e yaga vei keda kece na dauveiqaravi ni Kalou na nodra ivakaraitaki.
KUA NI LOMALOMARUA
Ke o tacida yalewa dawai, vakacava ena rawa ni vuavuaivinaka nomu veiqaravi vakapainia e vanua tani? Sa yabaki 70 vakacaca o Anita, e dau leqataka na kena ituvaki. A susu e Igiladi na vanua e tekivu painia kina ni se qai yabaki 18. E kaya: “Au taleitaka meu vakavulici ira na tamata ena veika me baleti Jiova. Ia au sega ni bau vakasamataka tu meu veiqaravi e vanua tani. Au se sega vakadua ni vulica e dua tale na vosa, au kila deivaki niu na sega tu ga ni rawata. Na gauna au sureti kina meu lai vuli e Kiliati, dua na ka noqu kidroa. Au kurabuitaka niu sureti niu nanuma ni sega ni ganiti au. Ia au qai vakasamataka tale, ‘Ke kila o Jiova niu rawata, au na tovolea.’ Qori na yabaki 50 sa oti. Me tekivu mai na gauna qori, au se veiqaravi tiko ga vakadaukaulotu e Japani.” E tomana o Anita: “Ena matamamarau au dau kaya vei ira na tacida yalewa gone, ‘Ni dreke mai na nomuni kato meda lai veiqaravi e vanua tani!’ Ka ni marau ni levu sara era sa tovolea.”
DOUDOU
Levu na tacida yalewa era veiqaravi e vanua tani era lomalomarua taumada, ia era doudou ga vakacava?
E kaya o Maureen, sa yabaki 60 vakacaca: “Niu tubu cake tiko au vinakata me vakainaki na noqu bula, me yaga tale ga vei ira eso.” E toki e Quebec mai Kenada ni se qai yabaki 20 ga, ni vinakati vakalevu e kea na painia. “Oti qori au sureti e Kiliati, au rere nira na biu tu mai noqu itokani, au qai lako ina vanua au sega ni kila.” E kaya tale: “Au lomaleqataki tinaqu tale ga niu sa na biuti koya me qaravi tamaqu, e tautauvimate tiko. Levu na gauna au dau tagi niu masuti Jiova me baleta na veika qori. Niu vakamacalataka vei rau na noqu itubutubu na veika au lomaleqataka, rau uqeti au ga meu ciqoma na veisureti qori. Au raica tale ga nodra veitokoni vakayalololoma vei rau na ivavakoso. Niu vakadinata na veikauaitaki i Jiova, au nuidei kina ni na tokoni au. Gauna qori au sa tu vakarau meu lako!” Me tekivu ena 1979, a veiqaravi vakadaukaulotu me sivia na 30 na yabaki ena Ra kei Aferika. E qaravi tinana tiko qo e Kenada o Maureen, ia se painia lavotaki tiko ga. Gauna e raica lesu kina nona veiqaravi e vanua tani, e kaya: “E dau vakarautaka o Jiova na veika au vinakata kei na gauna sara ga e yaga kina vei au.”
Sa sivia na yabaki 60 o Wendy, e tekivu painia mai Ositerelia ni se itabagone. E nanuma lesu: “Au dau rerere, sega ni dau doudou vei ira na vulagi. Ia e vakavulici au na painia meu vosa vei ira na tamata kece, au tekivu doudou kina. Au qai raica ni sega ni bibi me leqataki tiko qori. Au vulica ena cakacaka vakapainia meu dau nuitaki Jiova, au sa qai doudou kina meu vakasamataka na veiqaravi e vanua tani. A sureti au tale ga e dua na tacida yalewa dawai me keirau lai cakacaka vakavunau e Japani me vula tolu. Sa sivia na 30 na yabaki nona veiqaravi tu vakadaukaulotu ena vanua qori. Na neirau dau cakacaka vata, e vakayaloqaqataki au meu toki kina e vanua tani.” Ena loma ni yabaki 1980, e toki kina i Vanuatu o Wendy, e dua na yanuyanu e 1,770 na kilomita mai na tokalau kei Ositerelia.
Se veiqaravi tiko ga mai Vanuatu o Wendy ena valenivolavola ni vakadewa tu yawa. E kaya: “Au marautaka vakalevu noqu raica na kena tauyavu na iwasewase lalai kei na ivavakoso ena vanua tu yawa. Au sega ni vakamacalataka rawa na levu ni noqu marau niu mai vakaitavi ena vanua lailai qo meu veiqaravi kina vei Jiova.”
O Kumiko, sa yabaki 60 vakacaca, a veiqaravi tiko vakapainia tudei ena gauna e sureti koya kina nona itokani vakapainia me rau toki i Nepal. E kaya o Kumiko: “E sureti au vakavica, au kaya tiko ga na sega. Au leqataka na vulica e dua tale na vosa, kei na bula ena dua na vanua vou. Me kau mai vei na ilavo ni toki i vanua tani, qori eso na ka au dau veinanuyaka tu. Gauna vata qori au a coqa kina ena noqu motopai, curu sara e valenibula. Noqu toka e keri, au sa qai vakasamataka: ‘O cei e kila na veika ena yaco vei au? Rawa ni tauvi au e dua na mate levu, au qai sega ni painia e vanua tani. Vakacava, rawa niu veiqaravi e vanua tani me dua mada ga na yabaki?’ Au masulaka vei Jiova me vukei au meu cakava kina e dua na ka.” Ni suka ga mai valenibula e gole sara i Nepal, oti e toki kei na nona itokani vakapainia.
Ni raica lesu na rauta na tini na yabaki e veiqaravi voli kina e Nepal, e kaya o Kumiko: “Na ka kece au dau leqataka tu e vaka ga na tawase ni Wasa Damudamu. Au marautaka vakalevu noqu lai veiqaravi ena vanua e vinakati tu kina vakalevu na veiqaravi. Levu na gauna niu vakamacalataka tiko e dua na tikinivolatabu vua e dua na vuvale, era na tabili yani e lima se ono tale na vuvale mera vakarorogo. Era dau veidokai na gonelalai nira kerea na tikidua me baleta na iVolatabu. Dua dina na ka marautaki na vunau ena vanua era levu kina na tataleitaki.”
VOSOTI NI VEIKA DREDRE
Macala ga nira vosota na veika dredre na tacida yalewa era vakatarogi qo. Era vosota vakacava?
“Niu se qai toki, e dredre sara ga niu sa yawa mai vei ratou e vale,” e kaya o Diane, mai Kenada. Sa yabaki 60 vakacaca ena gauna qo nona veiqaravi tiko vakadaukaulotu e Ivory Coast (sa Côte d’Ivoire nikua) me 20 na yabaki. “Au kerei Jiova me vukei au meu lomani ira na tiko ena yalava au lesi kina. E kaya e dua na qasenivuli e Kiliati o Brother Jack Redford, ni keimami na kidroataka se lomaleqataka eso na ituvaki e raici ena vanua keimami lesi kina, vakauasivi ke ra dravudravua. Ia e kaya tale: ‘Kua ni kauaitaka vakasivia na ituvaki qori. Raici ira ga na tamata kei na irairai ni matadra. Vakaraica na matadra nira rogoca na ka dina vakaivolatabu.’ Qori sara ga na ka au cakava, qai vu ni veivakalougatataki! Niu tukuna tiko vei ira na itukutuku veivakacegui ni Matanitu ni Kalou, dau laurai sara ga na marau e matadra!” Cava tale e vukei koya me matau ena nona veiqaravi e vanua tani? “Au saga meu volekati ira na noqu vuli iVolatabu, marautaki tale ga niu raica nira qaravi Jiova ena yalodina. Au raica na noqu ilesilesi me vanua sara ga au sa na tiko kina. Levu tale na tamaqu kei na tinaqu vakayalo, me vaka ga e yalataka o Jisu.”
Sa yabaki 40 vakacaca o Anne, e veiqaravi tiko ena dua na vanua e Esia, e vakatabui tu kina na noda cakacaka. E kaya: “Vica vata na yabaki noqu veiqaravi tu ena duidui vanua, au qai bula kei ira na tacida yalewa e duidui tale ga nodra isususu kei na ivakarau ni bula. So na gauna dau yaco eso na ituvaki rarawataki kei na duidui lalai. Ni yaco qori, au dau saga meu volekati ira keimami vakaitikotiko vata, meu kila vinaka nodra itovo ni bula. Au saga meu lomani ira na tiko ena yalava, meu dau yalorawarawa tale ga. Au marautaka sara ga na vuavuaivinaka ni noqu sasaga, eso kina na noqu itokani dredre, ra vukei au meu dau vosota na veika au sotava ena noqu ilesilesi.”
Ena 1993, e lesi i Jamani o Ute, se qai yabaki 50 vakacaca, me daukaulotu e Madagascar. E kaya: “Niu se qai tekivu veiqaravi, e dredre noqu vulica nodra vosa, kei na noqu vakamatauni au ena draki tunumaka, e tauvi au tale ga na malaria, kei na kena e vakaleqa na sela ni yagoqu e kilai me amoebas, curuma tale ga na yagoqu eso na manumanu lalai. Ia era vukei au vakalevu na tiko e kea. Era vukei au meu kila vinaka na vosa ni vanua qori na tacida yalewa, ira na luvedra kei ira na noqu vuli iVolatabu. E qaravi au vinaka tale ga na noqu itokani vakadaukaulotu niu tauvimate. Ia e vukei au sara vakalevu o Jiova. Au dau talaucaka vua ena masu na veika au lomaleqataka. Oti au na wawa tiko me vica vata na siga, se vakavula sara me qai saumi na ka au kerea. Dau walia na noqu leqa kece o Jiova.” Sa 23 na yabaki qo nona veiqaravi tiko o Ute e Madagascar.
VAKALOUGATATAKI VAKALEVU
Me vakataki ira ga na veiqaravi tu ena vanua e vinakati kina na cakacaka, era vakamacalataka tale ga na tacida yalewa dawai era veiqaravi tu e vanua tani eso na ka era vakalougatataki kina. Na cava era kaya?
Se qai yabaki 70 vakacaca o Heidi, mai Jamani, ia sa tekivu veiqaravi tu vakadaukaulotu e Ivory Coast (sa Côte d’Ivoire tiko nikua) ena 1968. E kaya: “Na ka au marautaka vakalevu duadua niu raici ira na luvequ vakayalo ‘nira muria tiko ga na ka dina.’ So vei ira au vakavulica ena iVolatabu era sa painia tiko nikua, ra qase tale ga ni ivavakoso. Levu ra dau kacivi au tu ga na Nau se Bu. Dua na qase e dau wiliki au tu me vaka au lewe ni nona vuvale, okati kina o watina kei ratou na luvedrau. E vakalougatataki au gona o Jiova me dua noqu vuvale vakayalo, o luvequ tagane, o vugoqu, kei na tolu na makubuqu.”
Se qai yabaki 70 vakacaca o Karen mai Kenada, ia sa sivi na 20 na yabaki nona veiqaravi tu ena Ra kei Aferika. E kaya: “Niu daukaulotu tiko au vulica kina vakalevu na bula ni vakuai au, meu dau loloma, meu qai yalovosovoso. E rabailevu tale ga noqu rai niu cakacaka vata kei ira na duikaikai. Au vulica ni levu na iwalewale eda rawa ni muria. E vu ni veivakalougatataki dina nira tu ena veiyasa i vuravura na noqu itokani dredre! E dau veisau na noda bula kei na ilesilesi, ia e dei tu ga na noda veitokani.”
Sa yabaki 70 vakacaca o Margaret mai Igiladi, a veiqaravi vakadaukaulotu e Laos. E kaya: “Au raica votu sara ga niu veiqaravi tiko e vanua tani na nona vagolei ira mai na duidui matatamata kei ira na duidui itovo o Jiova mera lewena na nona isoqosoqo. E dei kina na noqu vakabauta. E vakadeitaka tale ga ni dusimaka tiko nona isoqosoqo o Jiova, me vakayacori kina nona inaki.”
E vakasakiti dina na nodra ivakaraitaki na tacida yalewa dawai era veiqaravi tiko ena cakacaka vakaitalatala e vanua tani. Dodonu mera vakacaucautaki. (Dvei. 11:40) E tubu tale tiko ga na kedra iwiliwili. (Same 68:11) Vakacava o rawa ni cakava eso na veisau, mo vakatotomuria kina na nodra ivakaraitaki na tacida yalewa gugumatua era vakatarogi ena ulutaga qo? Ke vaka kina, macala ga ni o na ‘tovolea qai raica ni vinaka o Jiova.’


text:
Marau me Tawamudu!—Tekivutaki na Vuli iVolatabu.
Na brochure qo e rawa ni tekivu kina na porokaramu ni vuli iVolatabu, e sega ni saumi.
LESONI
MEDIA
Vosota e sega ni dua na vosa e tautauvata kei na ka o digia.
Rawa ni o Wilika Tale ga
TARO E TAROGI WASOMA
Era Veivakavulici Vakacava na iVakadinadina i Jiova ena iVolatabu?
E sega ni saumi nodra veivakavulici na iVakadinadina i Jiova ena iVolatabu. O rawa ni vakayagataka ga na ivakadewa ni iVolatabu o vinakata. Rawa tale ga ni o sureti ratou nomu vuvale, se itokani me ratou veitomani ena vuli.


text:
E Veisautaka na Bula na iVolatabu
Raica na sala e veisautaki ira kina e levu e veiyasa i vuravura na iVolatabu.
Vakainaki na Bula
Au sa Qai Kunea na iYau Dina
E mai kunea vakacava e dua na vakaitutu ni bisinisi ni tiko tale e dua na ka e uasivi mai na vutuniyau kei na ilavo?
Juan Pablo Zermeño: E Vakainaki na Noqu Bula Niu Qaravi Jiova
Ena rawa ni tara na noda bula taucoko na noda vakalolomataki. E dredre na ituvaki e sotava o Juan Pablo ni se gone, ia e vakainaki na nona bula, e vakila na vakacegu kei na marau.
Johny kei Gideon: Rau sa Mai Veitacini
Eso na vanua e tiki tu ni nodra bula e veisiga na veivakaduiduitaki. Raica na sala rau valuta kina qori e rua na tagane e Sauca Aferika.
Vakilai na Loloma e Dei, Sega na Veicati
E ka ni sasaga toka me kua na veivakaduiduitaki. Ia raica mada qo nodrau veiyaloni e dua na Jiu, kei na dua na kai Palesitaina.
Uqeti au na iSaunitaro Vakaivolatabu e Matata Qai Dina
Kunea o Ernest Loedi na isaunitaro me baleta na bula. Na isaunitaro vakaivolatabu e rawa ni nuitaka kina o koya na veigauna se bera mai.
Au Sega ni Via Mate!
A lomatarotarotaka tu o Yvonne Quarrie, “Na cava na inaki ni noqu bula?” A veisau vakadua nona bula ni vakaraitaki vua na isau ni nona taro.
Dua na ka Nona Vukei Au o Jiova
A vaqaseni o Crystal ni se gone. Ia na ka dina cava ena iVolatabu e vukei koya me veitokani kei na Kalou, me kila tale ga na inaki ni bula?
Au Sega ni Maduataka Tale na Noqu Bula
Raica mada nona dau beci koya o Israel Martínez, ia qo sa sega.
Jeson Senajonon: E Rogoci Au o Jiova
Dina ni didivara o Jeson, ia e sega ni vakataotaka qori nona bucina e dua na veiwekani talei kei na Kalou.
Keirau sa Qai Duavata kei Ta
Raica na vuna e vakayagataka kina o Renée na wainimategaga kei na gunu, kei na sala e tinia kina na bula qori.
Au sa Qai Rawa ni Vukei Ira Eso Tale
A mavoa vakacalaka o Julio qai nanuma ni sega ni kauai na Kalou. E veisautaka nona rai na Lako Yani 3:7.
Au Dau Vakaliuci Au Ga
E dau wili iVolatabu o Christof Bauer ena nona soko voli ena Wasa Atalanitika. Cava e vulica?
Au Via Tarova na Veika Tawadodonu
E lewena o Rafika e dua na ilawalawa era via tarova na veika tawadodonu. Ia sa qai vulica ena iVolatabu ni na kauta mai na vakacegu kei na lewadodonu na Matanitu ni Kalou.
“Au sa Qai Kila ni Sega ni Noqu iTavi Meu Veisautaka na iTuvaki ni Vuravura Qo”
E vukei Jukka vakacava na iVolatabu me kila ni Matanitu ga ni Kalou ena veisautaka na ituvaki ni vuravura qo?
Au Sega ni Vakabauta na Kalou
A veisau vakacava nona rai me baleta na iVolatabu e dua na cauravou a sega tu ni vakabauta na Kalou qai tokona na veiliutaki vaKominisi?
Veisau na Vakabauta
“E Levu Noqu Taro, Sega Soti na iVakamacala”
E vakadeitaka vakacava o Mario e dua na italatala ni lotu, nira vakavulica tiko na ka dina vakaivolatabu na iVakadinadina i Jiova?
Noqu Taro Kece e Saumi ena iVolatabu!
Isolina Lamela a sista ni lotu Katolika, a dua tale ga na Kominisi, ia na ka e saga qori e yalolailai ga kina. A sotavi ira na iVakadinadina i Jiova, ra qai vukei koya me kila na inaki ni bula e volai ena iVolatabu.
Rau Kunea na “Mataniciva Saulevu”
Duidui na sala rau kune kina o Mary kei Björn na ka dina me baleta na Matanitu ni Kalou. E veisautaka vakacava qori na nodrau bula?
Au Sega ni Via Lewena e Dua na Lotu
E via vakabauta o Tom na Kalou, ia e sega ni taleitaka na ka e cakava tiko na lotu e lewena kei na kena ivakarau. Sala cava e vukei koya kina na iVolatabu me kunea na inuinui dina?
“Sega ni Guilecavi au o Jiova”
Na marama daulotu qo sa qai kunea na isau vakaivolatabu ni nona taro me baleta na vuna eda mate kina kei na kedra ituvaki na mate. Wilika se veisautaki koya vakacava na ka dina.
“A Dau Vinakata tu Meu Dua na Bete”
Ni se gone, a vinakata tu o Roberto Pacheco me dua na bete ni Katolika. Raica mada na ka e veisautaka na nona bula.
“Erau Vinakata Meu Vakadeitaka ga Vakataki au na ka Dina”
A vinakata o Luis Alifonso me dua na daukaulotu ni Momani. A veisautaka vakacava na nona isausau kei na nona bula na nona vulica na iVolatabu?
Wainimate Gaga kei na Alakaolo
“Au sa Sega ni Bobula Tale ena iValavala Voravora”
Na imatai ni siga e gole kina i cakacaka o Michael Kuenzle , e tarogi koya sara e dua rau cakacaka vata: “O nanuma ni vakavuna na Kalou na veika rarawa e yaco tiko e vuravura?” Na taro qori e veisautaka sara ga vakadua nona ivakarau ni bula.
Ca Noqu iVakarau ni Bula
A toki o Solomone i Merika, ni nanuma ena vinaka kina nona bula. Ia e tekivu vakayagataka vakasivia na wainimate gaga, tini sara e valeniveivesu. Cava e vukei koya me vakavinakataka nona ivakarau ni bula?
Noqu Vale tu ga na Gaunisala
Nona bobula ina wainimate gaga kei na alakaolo o Antonio e vakavuna me sega ni vakainaki nona bula. A veisau vakacava nona rai?
Au Vulica Meu Dokai Ira na Yalewa, Meu Kua ni Beci Au
Wilika e dua na itukutuku ena iVolatabu o Joseph Ehrenbogen e veisautaka sara ga nona bula.
“Au Liaca ni Dodonu Meu Veisautaka Noqu iVakarau ni Bula”
Wilika na sala e muria kina na ivakavuvuli vakaivolatabu e dua na turaga me veisautaka kina nona ivakarau ni bula kei na nona rai me rawa ni vakamarautaka na Kalou.
Au Rarawataka Sara ga Noqu iVakarau ni Bula
E daumateni o Dmitry Korshunov, ia e tekivu wilika e veisiga na iVolatabu. E uqeti koya vakacava qori me veisautaka nona ivakarau ni bula, qai kunea na marau dina?
Basulawa kei na iTovo Kaukaua
“Au Vakila e Levu na Mosi Niu Basulawa Qai Lomana Vakalevu na iLavo”
Ni sere mai valeniveivesu o Artan, e vakadinadinataka na ka e tukuna na iVolatabu me baleta na lomani ni ilavo.
“Sa Sega Tale Niu Qai Tovo Voravora”
Cava e uqeti Sébastien Kayira me tinia kina nona itovo voravora kei na veivakalolomataki?
“Au Kelia Tiko ga Noqu iBulubulu”
Cava e veisautaka nona bula na tagane a lewena tu e dua na ilawalawa voravora e El Salvador?
Sa Veisau na Noqu Rai
A vulica o Sobantu na iVolatabu, e veisautaka tale ga na nona itovo voravora. Qo sa dau sikovi ira na tiko tikivi koya me wasea vei ira na vuravura vou sa na sega kina na basulawa, kei ira na ilala dauvakatubuca.
Au Dau Yalokatakata
E vakabauta e dua e dau vakailala ca tu e liu ni veisautaki koya rawa ga na iVolatabu. Sa vinaka ena gauna qo nona veiwekani kei na Kalou
Au Dau Yaloca Qai Voravora
Na cava e uqeta e dua na turaga voravora mai Mexico me veisautaka nona itovo?
Me Soli Tale Mada Vei Au e Dua na Yabaki ni Vakacegu kei na Marau
E uqeti Alain Broggio vakalevu na 1 Joni 1:9.
Au Nanuma ni sa Bula Vinaka Duadua ga Qo
Ena dua ga na gauna a guta kina o Pawel Pyzara na ivalavala voravora, wainimate gaga, me vakaivola tale ga ena lawa. A qai veisau nona bula ena gauna a tekivutaka kina na veibuturaki kei na walu na tagane.
Torosobu Noqu iVakarau ni Bula
Dau voravora nona ivalavala o Stephen McDowell ni cudru, ia e veisautaka sara ga nona bula nona sega ni beitaki ena dua na laba.
Au Vulica ni Yalololoma Qai Dau Veivosoti o Jiova
E vaka na wainimategaga vei Normand Pelletier nona dau lawakitaki ira na tamata. Ia e luluvu ena nona wilika e dua ga na tikinivolatabu.
Saga Meu Tarova na iValavala Tawadodonu kei na iTovo Voravora
Antoine Touma e Daukarate, ia e veisautaki koya na 1 Timoci 4:8
Au Kau Dakai ena Vanua Kece Au Gole Kina
A lewena tu o Annunziato Lugarà e dua na ilawalawa voravora, ia e veisautaka nona bula na nona gole ena Kingdom Hall.
Qito, iVakatagi, ka ni Veivakamarautaki
Au Nanuma Niu sa Marautaka tu na Bula
A rawaka vinaka qai dua na daunivakatagi rogo o Stéphane ni se cauravou. E nanuma ni sa marautaka tu na bula, ia e galili qai sega ni vakainaki nona bula.
Noqu iCocovi Vinaka Duadua
Na cava e uqeta e dua na kenadau ena qito tenisi me italatala ni vosa ni Kalou, na iVolatabu?
“Au Dau Karate”
A tarogi nona itokani ena dua na gauna o Erwin Lamsfus, “O bau vakasamataka tu se cava na inaki noda bula?” E veisautaka sara ga na nona bula na isau ni taro qori.
Au Sikalutu ena Levu na Gauna, ia Au Sega ni Soro
A vorata vakacava e dua na turaga na sara iyaloyalo vakasisila qai vakila na lomavakacegu?
E ca na Uluqu ena Qito!
A vinakata o Samuel Hamilton me rogo ena qito, ia a veisautaka vakadua nona bula na nona vulica na iVolatabu.


text:
Ni Mate e Dua na Wekamu Voleka
Sa bau takali e dua na wekamu voleka? O vinakata mo vukei ena nomu vosota tiko na lolosi?
iKau
E vakarautaki na ivola qo mera kunea na vakacegu mai na iVolatabu o ira na lolosi tiko.
“E Sega ni Dina Oqori!”
Dau tawanamaki na yaco ni vakacalaka ena vuvale ena veisiga e veiyasa i vuravura.
E Cala Beka na Lolosi Vaka Oqo?
E cala ke o lolositaka nona mate e dua na wekamu voleka?
Au na Vosota Rawa Vakacava na Noqu Lolosi?
Mo kinoca se talaucaka?
Mera Veivuke Vakacava na Tani?
Era na vakasamataka vinaka na itokani nodra vakaliuliu mera vakacegui koya e lolosi tiko.
I Nuinui Dei me Baleti Ira na Mate
Ni sa mate na wekamu voleka, sa dua na ka na kena mosimosi mo vakasamataka ni sa na sega vakadua ni drau na veitalanoa tale, veidredrevaki, se veimokomoko. Ia e dulaka tu na iVolatabu na inuinui.


text:
39 E kau sobu i Ijipita o Josefa,+ e dua na kai Ijipita na yacana o Potifa,+ e vakailesilesi ena vale i Fero qai nodra iliuliu na matayadra, a voli koya vei ira na kawa i Isimeli+ era kauti koya sobu e kea.2 Ia e tiko vata kei Josefa o Jiova.+ E mani rawaka kina qai vakacolati ena so na itavi ena vale ni nona turaga, na kai Ijipita.3 E raica na nona turaga ni tiko kei koya o Jiova, ni vakavuna tale ga o Jiova me tini vinaka na ka kece e cakava.4 E nanumi tiko ga o Josefa e matana, mani lesi me nona dauveiqaravi. E qai digitaki koya me lewa na nona vale, me lewa tale ga na ka kece e taukena.5 Mai na gauna e lesi koya kina me lewa na ka kece ena nona vale kei na ka kece e taukena, e vakalougatataka tiko ga o Jiova na vale ni kai Ijipita ena vuku i Josefa, qai vakalougatataka o Jiova na ka kece ena nona vale kei na nona vanua.+6 E qai biuta na ka kece e taukena me qarava o Josefa, e sega tale ni qai leqataka e dua na ka vakavo ga na kena. E tubu tiko ga o Josefa me cauravou totoka qai musudonu.7 Oti oya sa tekivu vakaraici Josefa na wati ni nona turaga, qai kaya: “Daru mocevata mada.”8 Ia e bese o koya qai kaya vua na wati nona turaga: “E sega sara ga ni kila na noqu turaga na ka e tu vei au e vale, ni sa tataunaka tale ga vei au na ka kece e taukena meu lewa.9 E sega ni dua ena vale qo e levu cake vei au, e sega tale ga ni bureitaka vei au e dua na ka, vakavo ga o iko ni o watina. Meu qai cakava tu vakacava na ka torosobu qo qai valavala ca kina vua na Kalou?”+10 E cikevi Josefa e veisiga, ia e sega vakadua ni vakadonuya me rau mocevata se me rau tiko taurua ga.11 Ia ena dua na siga ni gole yani i vale me lai cakava na nona itavi, e sega ni tu i vale e dua na dauveiqaravi ni vale oya.12 E qai dreta o wati Potifa na nona isulu me tauri koya qai kaya: “Daru mocevata!” Ia e laiva tu yani e ligana na nona isulu qai gutuwa i tuba.13 Ni raica ga o wati Potifa ni biuta tu mai ligana o Josefa na nona isulu qai gutuwa i tuba,14 e qoqolou yani vei ira na tagane ni nona vale qai kaya vei ira: “Raica! E kauta mai vei keda o koya na tagane ni Iperiu qo me tou mai vakalialiai kina. E lako mai vei au me mocevata kei au, ia au qai qolou ni domoqu i cake.15 Ia ni rogoca ga niu sa tabalaka na domoqu au qai qolou, e biuta tu mai yasaqu na nona isulu qai gutuwa i tuba.”16 Oti oya e biuta tu ga e yasana na isulu i Josefa me yacova ni lako yani i vale na nona turaga.17 E qai tukuna vua na italanoa vata ga ya: “Na Iperiu o kauta mai qo me dauveiqaravi e lako mai vei au meu vakalialiai kina.18 Ia niu sa tabalaka na domoqu, au qai qolou, e biuta tu mai yasaqu na nona isulu qai gutuwa i tuba.”19 Ni rogoca ga na nona turaga na vosa i watina ni kaya: “Qo na ka e cakava vei au na nomu dauveiqaravi,” e waqa na nona cudru.20 E qai kauti Josefa na nona turaga, lai biuti koya i valeniveivesu, na vanua era dau bala kina na kaivesu ni tui, e mani tiko voli ga ena valeniveivesu.+21 Ia e tiko ga kei Josefa o Jiova, e dei tu ga na nona lomani koya qai vakavuna me nanumi tiko ga ena mata i koya na vakailesilesi liu ni valeniveivesu.+22 E qai lesi Josefa na vakailesilesi liu ni valeniveivesu me lewai ira kece na kaivesu ena valeniveivesu, na veika kece tale ga era dau cakava e kea, o koya sara ga ena raica me caka.+23 E sega tale ni qai vakatulewataka na vakailesilesi liu ni valeniveivesu na ka e soli me qarava o Josefa, ni o Jiova e tiko vata kei Josefa, e qai vakavuna o Jiova me tini vinaka na ka kece e cakava.+
iVakamacala e ra
VAKADEWA NI VURAVURA VOU (VAKADEWA VAKAVOUTAKI NI 2013)


text:
Sakura Ikeda Mangaka
Tagged under Mangaka & Studios.
Sakura Ikeda Wallpapers
-
Ore no Imouto ga Konna ni Kawaii Wake ga Nai Wallpaper by hidekeitaro
-
Ore no Imouto ga Konna ni Kawaii Wake ga Nai Wallpaper by Rebel-Soul-Kaze
-
Ore no Imouto ga Konna ni Kawaii Wake ga Nai Wallpaper by Senzu15
-
Ore no Imouto ga Konna ni Kawaii Wake ga Nai Wallpaper by mikuru-sos
-
Ore no Imouto ga Konna ni Kawaii Wake ga Nai Wallpaper by Fantasy
-
Ore no Imouto ga Konna ni Kawaii Wake ga Nai Wallpaper by msaadn
-
Ore no Imouto ga Konna ni Kawaii Wake ga Nai Wallpaper by SweetCrys
-
Ore no Imouto ga Konna ni Kawaii Wake ga Nai Wallpaper by NosVII
-
Ore no Imouto ga Konna ni Kawaii Wake ga Nai Wallpaper by TiffYG2133
-
Ore no Imouto ga Konna ni Kawaii Wake ga Nai Wallpaper by blackrose14344


text:
Sources have sent this statement to Coupfourpointfive, saying it comes from the Strategic HQ Desk.
They have asked it be printed in its entirety, saying it is a message for the people of Fiji.
We have done that but please note we have also sent questions to these strategists asking them to detail more fully what the following statement is aimed at and how realistic it is
THE NEW FIJI IS IN YOUR HAND STAND UP AND BE COUNTED
NA VITI VOU SA TU ENA LIGAMU TUCAKE KA YAVALA MO WILI ENA I LAKOLAKO VOU
Sa dodonu meda na marautaka na veisau vou sa na kida mai ni sana sucu vou na noda vanua ena dua na veiliutaki vou kei ira era na cakacaka kina.Meda vakarau uvu davui ni qaqa ni sana bale ena vakaloloma kana tau bitalaki ki ra ka na vakasequruquru bati o koya na kawa ni tevoro vei Lucifer Bainimarama kei na luve ni anti Christ na Taliban Aiyaz Kyaihum.Sa tuvani oti tu vakamatata na nodraui matemate o Khaiyum kei Bainimarama ka dodonu meda vakavinavinaka ni ra yalo dei ka ra yalo dina eso na noda mera biubiuta vata na plan oqo, o ira na turaga valu kei ira na satini era tiko ena keba kei ira na Turaga ni Ovisa era tiko ena vei police stations kei ira na tiko ena operations kei na NIB.Kevaka o kai Viti ka sosoko tu vei iko kei ira na nomu kawa na dra ni veivakaturaga taki oqo na gauna: mo na tucake bolebole,ka qaqa, ka mo vakarau yavala ena vukudra na luveda era muri tiko mai kei na kena maroroi na noda vanua kei na kenai yau bula sa mai butakoca o Bainimarama kei Aiyaz Khaiyum ena nodrau vaqumi ena milioni na dola ka rau volitaka vei ira na kawa ni kominisi mai Jaina.
VEI KEMUNI NA LUVEI VITI
Ena loma ni dua na gauna lekaleka ga mai oqo sana kacivaka kina na Turaga na Peresitedi ka Commander in Chief ni mataivalu ni sa na vakasakea NA MATANITU NEI BAINIMARAMA, KEI NA NONAI TUTU VAKA COMMANDER KA SA NA DIGITAKI EDUA NA COMMANDER VOU, NA COMMISSIONER NI OVISA VOU, LAND FORCE COMMANDER VOU, LIULIU NI NAVY VOU, LIULIU NI PRISON VOUKEI NA CABINET VOU LEWE 10 MAI VEI IRA NA LEWE NI VANUA mera na kauti viti kina veidigidigi ni 2012.
Lalawa 1.1
Sa mai vakadeitaki koya na Peresitedi ni Commander in Chief ka tu vua na executive authority ni vanua ka sa nona lewa mera kakua sara ni dua vei ira na lewenimativalu se ovisa kei na kena veiliutaki mera yavalata e dua na ka ena voroka kina na tiko sautu kei na tiko veilomani ni lewe ni vanua.Mera rokova ka doka na lewa ni veiliutaki ena vanua ni nodra cakacaka.ka sa tu vei ira na dodonu mera maroroya na tiko sautu,na tiko veilomani kei na kena dokai na veiliutaki .Na nodrai vola sa volai oti ka sa vakau wavoki vei ira na mtaivalu kei na ovisa.
Lalawa 1.2
Na lalawa oqo era biuta vata na PS kei ira na so era digitaki mai na bisinisi,talatala ni lotu,loya ni vunilawa kei ira eso na turaga ni vanua kei ira na mata ni matanitu era tiko oqo.
Lalawa 1.3
Sa volai oti na decree nona na Peresitedi ka sa vakayagataka kina okoya na nona kaukauwa me vakagalagala taka kina na Cabinet nei Bainimarama ena nona vunitaka tu na matanitu me kila na Peresitedi na levu ni veivoli lawaki ca rau cakava kei Khaiyum kei na levu ni corruption rau cakava ena loma ni matanitu.
Lalawa 1.4
Vakayacori na wili lewe ni vanua August karua ni wasewawse ni vuli 2011 kina Janueri 2012
Digitaki na Constitutuency Boundary’s Commission ka me oti na wili lewe ni vanua.
Digitaki na Constitution Commission Dikevi na 1997 constitution ka curu na vei tiki ni peoples charter ena tubu kina tiko sautu.Time June 2011-May 2012.
Digitaki na election commission me curu kina na “one man vote” me curu ena lawa ni matanitu vou 2012. June 2011-May 2012.
Lalawa 1.5
Dolavi na PER decree me sa soli na galala ni lewenivanua
Soli na galagala ni media
Dolavi na katuba vei Niusiladi kei Australia kei na matanitu vaka UN mera soli vakasala kei na veivuke vakailavo ni veidigidigi.
Sureti na international community mera vukei viti ena sara vanua kei veivoli.
Oqo nai tuvatuva dua ni lalawa ka san a kena gauna mo kila ni o iko o rawa ni kauta mai vakatotolo na veisau.
STRATEGY ONE:
NATIONAL PEACEFUL STRIKE, CIVIL DISOBIDIENCE AND ORDERLY UNREST
The peoples strike and government civil servants national sabotage action plan has been endorsed by senior military officials from Saturday 21st to Friday May 27th.
Be absent from work and go on sick leave
Freeze all computers with volumes of smart viruses
Go slow on documents of policy in nature
Drive your minister to a hidden place where he can be put on house arrest.
Stop all payments of all ministers that is going to Nur Bano Ali and Zarin Khan
Put sedative in his tea to make him senile
Invite him to open a meeting and mix his water with a sweet ingredient that will put him to sleep.
Freeze faxes and phones by blocking its main power supply.
WATCH AND WAIT: NEW REGIME ANNOUNCED SOONFrom the Strategic HQ Desk
English translation:
The new Fiji is in your hands, stand up and be counted in this chapter
We should be glad that a new chapter is beginning, and that a new leadership has been established and its personnel with it. Be prepared to blow the davui (conch shell) of victory because we will toss out the descendant of Lucifer Bainimarama and the Son of the Antichrist the Taliban Aiyaz Khaiyum. The demise of Bainimarama and Khaiyum has already been plotted and is ready to be executed and we should be appreciative that there are some brave men who are prepared to put this plan together. These are Army Officers, Police officers and sergeants from various Police posts and operations with the inclusion of NIB. If you are a Fijian and the blood and ways of Fijian protocol is strong in your veins, this is the time to stand up, be bold, be strong and be ready to act for the sake of our children, the safekeeping of our land and its resources, which Bainimarama and Khaiyum have gained millions for from descendants of communists and China.
SONS AND DAUGHTERS OF FIJI
In a not too distant future, His Excellency the President and Commander in Chief of the Military Forces will be announcing the removal of the Bainimarama Government and remove him from his position as Commander and one named in his place, a new Commissioner of Police, new Land Force Commander, new Navy Commander, new Commissioner of Prisons and a new cabinet chosen from the people to take us to elections in 2012.
Plan 1.
The president has been cemented in his position and he has executive authority over the land and he has advised that no one is to try and cause instability amongst the populace. They must respect the leadership in their place of work and they have the right to maintain harmony. His Excellency’s letter has already been circulated within the Police and Military Forces
Plan 1.2
These plans have been put together by PSs, chosen business heads, church ministers, lawyers of the judiciary and Chiefs and representatives of the government who are here.
Plan 1.3
The decree has been drawn up and he (President) is using his power to remove Bainimarama’s cabinet for the reason that he hid all his cunning transaction he conducted with Khaiyum and the corrupt practices they undertook within the government.
Plan 1.4
National censorship to be conducted August during second school term to January 2012.
Choosing the Constituency Boundary’s Commission at the completion of the censorship.
Choosing the Constitution Commission, review the 1997 Constitution and points that will promote progress and harmony from the People’s Charter to be entered.
Time June 2011-May 2012
Choosing of Election committee to enter “one man vote” in the new Constitution. June 2011-May 2012
Plan 1.5
Removal of PER and restoration of basic human rights.
Restore Media freedom.
Invitation to Australia, New Zealand, UN to advise and help finance the election
Open Fiji to the International Community for Trade and Tourism
This is part one and YOU are invited to take part in bringing this new change.